钦定古今图书集成/理学汇编/经籍典/第074卷 > 《经义考》 > 《易经》〈按程氏易传以前俱详载经学部兹不重录〉
## 钦定古今图书集成/理学汇编/经籍典/第074卷 > 《经义考》 > 《易经》〈按程氏易传以前俱详载经学部兹不重录〉

程颐《易传》。〈注〉《通考》十卷，《宋志》传九卷，《系辞解》一卷。〈存〉

《东都事略》：“颐字正叔，以经术为诸儒倡，学者称为伊川先生，有《易传》六卷。”

尹焞曰：先生平生用意，惟在“《易传》，求先生之学，观此足矣。”

吕祖谦曰：“《易传》理到语精，平易的当，无毫发遗憾。” 魏了翁曰：“程《易》明白正大，切于治身，切于用世。” 董真卿曰：“《程传》正文，只据王弼本，亦只有六十四卦。《系序传》有及爻卦者，掇入传中，故无《系辞》。以后至东莱吕氏，始集周子、二程子、张子诸家经说、语录及程子门人共十四家之说，为《精义》以补之。”

《龚原易传》。〈注〉《宋志》“十卷。”〈未见〉《续解易义》。〈注〉《宋志》十七卷。

〈未见〉

《东都事略》：原字深父，处州遂昌人。有《易传》十卷。杨时曰：“深父说《易》，元无所见，一生用功，都无是处。” 胡一桂曰：“十五卷后乃《杂义》，有《释卦》《释彖》《释象辨》《重卦辨》《上下位辨》《上下系》等说，学者多师之。”

邵伯温《周易辨惑》〈注〉《宋志》一卷。〈未见〉

《宋史》：“邵伯温字子文，洛阳人，康节处士雍之子也。”

陈瓘《了翁易说》。〈注〉《宋志》一卷。〈存〉

杨时曰：了翁《易说》多以一字贯众义。

胡一桂曰：“其子正同。绍兴年知常州。刊于官舍。”

晁说之录《古周易》。〈注〉《宋志》八卷，《通考》作“十二卷。”〈存〉

李焘曰：“晁氏专主北《易》，多取许叔重《说文解》、陆德明《章义》，僧一行、李鼎祚、陆希声及本朝王昭素、胡翼之、黄聱隅辈，辑诸家异同，断以己意，有增有损，篇第则放费长公未解辅嗣未注以前旧本，并十二篇为八篇。”

乔执中《易说》。〈注〉《宋志》“十卷。”〈未见〉

《宋史》：“乔执中字希圣，高邮人。”

李清臣《易论》三篇。〈存〉

《东都事略》：“李清臣字邦直，魏人。”

史通《易蓍》：〈佚〉

《唐庚志墓》曰：“通字子深，眉州青神人。著《易蓍》若干卷，《乾坤别解》三卷，《礼记义》一卷，《详说》四卷，《律吕气数》十二卷，《书义》八卷，《诗义》《论语》《孟子解》《史论》各若干卷。元祐三年进士第，历磐石令。”

《黄蕡易传》。〈佚〉

《闽书》：“蕡字仲实，浦城人。元祐五年进士，为奉新令。尝著《易传》，推明大衍之数，号为精确。”

彭汝砺《易义》。〈注〉《宋志》“十卷。”〈佚〉《伏羲俯仰画卦图》。〈注〉通。

《志》一卷。〈佚。〉

《东都事略》：“彭汝砺字器资，饶州鄱阳人。”

房审权《周易义海》。〈注〉《通考》一百卷。〈阙〉

胡一桂曰：《义海》专明人事，则象数必非所备矣。

张汝明《易索》。〈注〉《宋志》十三卷。〈佚〉

董真卿曰。汝明，吉州左利人。《易索》每卦以索，曰《释经》。又有《观象》《观变》《玩辞》《玩占》《丛说》通十三卷。

潘鲠《易要义》三卷。〈佚〉

张耒曰。鲠。字昌言。从周希孟学。登元丰己未进士。

黄裳《周易澶州讲义》一篇。〈存〉

程瑀撰碑曰：“公讳裳，字勉仲，端明殿学士。”

何执中《周易解》。〈佚〉

《括苍汇记》：“字伯通，进封清源郡王，卒谥正献。”

吕大临《易章句》：〈注〉《宋志》一卷。〈佚〉

朱子曰：“与叔惜寿不永，如天假之年，必所见又别。” 董真卿曰：“芸阁先生微仲弟《易解统论》数篇，无诠次，未成之书也。” 学出程门，朱子谓《易说精约》，可看。

游酢《易说》。〈注〉《宋志》一卷。〈存〉

酢字定夫，建阳人。元丰六年进士，历监察御史。

杨时《易说》：〈阙〉

闽《大纪》时将乐人。赠少师，谥“文靖。”

郭忠孝《兼山易解》。〈注〉《宋志》“二卷。”〈缺〉《四学渊源论》。〈注〉《宋
志》三卷。〈佚〉

陆游曰：从程先生游最久，程氏《易》学立之，父子实传之。

朱子曰：“兼山《易书》，溺于象数之学。”

谯定《易传》。〈佚〉

程迥曰：字天授，涪州人。受《易》于羌中郭载。

林虙《易说》。〈注〉《宋志》“九卷。”〈未见〉

林虙字德祖。绍圣四年进士，历开封府左司录。

陈禾《易传》。〈注〉《宋志》“十二卷。”〈未见〉

《宋史》：“陈禾字秀实，明州鄞县人。”

凌唐佐《周易集解》。〈注〉《宋志》六卷《通考》作“凌公弼《易解》。”

义十卷

罗愿曰。凌待制唐佐字公弼。休宁人。登元符进士第。知严州。暇日与诸生讲学。作《易传》数万言进之。

林师说《易说》。〈佚〉

林光朝志墓曰：“字箕仲，仙游人。以进士累迁知漳州。不喜为新经学，晚而学《易》。取晋宋以来京房、郭璞、关朗包诸家之说，而折衷以伊川、康节之书。”

张根《吴园易解》。〈注〉《宋志》九卷，《通考》十卷。〈存〉

《宋史》：“张根字知常，饶州德兴人。”

董真卿曰。吴园先生。参政忠定公焘之父也。《易解义》九卷。《序论》五卷。又《杂说泰论》。

谭世𪟝《易传》。〈注〉《宋志》“十卷。”〈未见〉

《东都事略》：“谭世𪟝字彦成，长沙人。”

程逵《易解》。〈注〉《宋志》“十卷。”〈佚〉

《新安文献志》：逵，字彦通，政和进士，不乐仕，授徒里中。有《易解》十卷，《论》《孟解》十卷，《五经解题》二十卷，学者号“九龙先生。” 赠太师。

李椿年《逍遥公易解》。〈注〉《通考》八卷。〈未见〉《疑问》：〈注〉《通考》二。

卷。〈未见。〉

董真卿曰。门人吴说之编。淳熙乙未胡铨序。胡一桂曰。其说专主王辅嗣。

《江西通志》：“字仲永，浮梁人。政和进士，历官户部侍郎兼直学士院，权吏兵两部，封普宁郡开国侯。”

王昇《易说》。〈佚〉

朱子曰：严州王君仪能以《易》言祸福，其术略如徐复、林瑀之说，以一卦直一年。尝言绍兴壬戌太母当还，其后果然。人问其说，则曰：是年晋卦直事，有“受兹介福于王母” 之文也。此亦小数偶中尔，若遂以君仪为知《易》，则吾不知其说也。

李彦章等《周易全解》十卷。〈缺〉

董真卿曰：李彦章元达与李端行圣与李舜由彦安，李士表元章合成一书，号《四李先生周易全解》，胡一桂曰：“《全解》十卷，《说卦以后》三卷。” 宣和四年序，不著其名，谓四人俱有职于庠，序则太学讲义也。

林疑独等《太学十先生易解》十二卷。〈佚〉

董真卿曰：林氏疑、独慎微与吴子进、袁志行、李元量、刘仲平、路纯中、洪成季、陈子明、郑正夫、阎彦升共成一书，凡十二卷，号《太学十先生易解》。

胡一桂曰：“又有《说卦以后论》三卷，亦有发明处。” 按《兴化府志》有林疑独传，名曰党附蔡卞，官宣德郎，著《周易解疑》，即十先生之一也。

李开《易解》三十卷。〈佚〉

胡一桂曰：“《三家易解》三十卷，有进表，合李宏《芸阁》为三家。” 宏，潼州府路转运判官，蜀人。

熊良辅曰：“小舟李氏开，字去非。”

刘不疑《易论》二十四卷。

胡一桂曰：“刘不疑《易卦正名论》一卷。《广论》一卷。《大义疑问》二十卷。《大义》一卷。《发义》一卷。”

张浚《紫岩易传》。〈注〉《宋志》“十卷。”〈存〉

朱子作《行状》曰：“公之学，一本天理，尤深于《易》《春秋》《论》《孟》，有《论语解》四卷，《易解》并《杂说》共十卷，《春秋解》六卷，《中庸解》一卷，《诗》《书》《礼解》三卷。”

李光读《易》，《老人解说》〈注〉《宋志》“十卷。”〈未见〉

《宋史》：“李光字泰发，越州上虞人。崇宁五年进士。董真卿曰：‘李庄简公光，绍兴初谪岭南，著书自号读易老人。其学本刘元城，元城学于司马公’。”

沈该《周易小传》。〈注〉《宋志》“六卷。”〈存〉

陈造曰：丞相沈公笔为小传，皆以《春秋》君子用《易》之说充而周之。蔡墨言龙而曰在《干》之《姤》，曰“潜龙勿用” ，初九变则姤也。《同人》曰“见龙在田” ，九二变则《同人》，《大有》曰“飞龙在天” ，九五变则《大有》，《坤》曰“见群龙无首” ，变而尽则《坤》。《坤》之《剥》曰“龙战于野” ，《坤》上六之变也。丞相之学，其本如此。

曾几《周易释象》〈注〉《宋志》五卷。〈佚〉

《中兴馆阁录》：“曾几字吉甫，赣州人。权礼部侍郎。”

朱震《汉上易集传》。〈注〉《宋志》十一卷。〈存〉《周易·卦图》：〈注〉宋：

《志》三卷。〈存。〉《周易丛说》：〈注〉《宋志》一卷。〈存〉

《宋史》：“朱震字子发，荆门军人。”

黄祖舜《易说》。〈佚〉

《闽书》：“字继道，福清人。宣和六年进士，知枢密院事。”

金安节《周易解》。〈佚〉

《宋史》：“金安节字彦亨，歙州休宁人。”

胡铨《易传拾遗》。〈注〉《宋志》“十卷。”〈佚〉

《宋史》：“铨在岭海，尝训传诸经，归上所著，藏秘书省。”

洪兴祖《周易古今考异释疑》。〈注〉《宋志》一卷。〈佚〉

《中兴馆阁录》：“洪兴祖字庆善，丹阳人。驾部员外郎王应麟曰：‘兴祖为汉以来诸儒所传，各有师承。今以一行所纂《古子夏传》为正，而以诸书附注其下’。”

刘翔《易解》。〈注〉《宋志》“六卷。”〈佚〉

董真卿曰：翔，福州水口人。绍兴十五年表进，监学官看详云：“通达经旨，附近人情，旁涉史传，援证明白。” 特差福州教授。书藏禁中。洪迈为序。

吴沆《易璇玑》：〈注〉《宋志》三卷。〈存〉

《宋鉴》，“绍兴十六年九月，抚州布衣吴澥进《宇内辨》” 、《历代疆域志》：“吴沆进《易璇玑》《三坟训义》。太学博士王之望言《三坟》书无所传授，疑近世好事者所为。” 诏澥永免文解。沆以书犯庙讳，故赏不及焉。胡一桂曰：“沆字德远，号环溪先生。”

郭伸《易解》。〈佚〉

《宋鉴》：绍兴十六年四月丙辰，通判成州郭伸献上曰：“《易》象深微，极难穷究，须自有得，仍不穿凿，始可谓之通经。伸议论亦觕通，可略加旌擢，进一官。”

张抡《易卦补遗》。〈佚〉

王应麟曰：张抡为《易卦补遗》，其言曰：“《易》以初、上二爻为定体，以中四爻为变，《系辞》谓之中爻，先儒谓之互体。所谓杂物撰德，辨是与非。八卦互成，刚柔相易之道，非此无见焉。”

王大宝《周易证义》十卷。〈佚〉

董真卿曰。字元龟。潮州人。孝宗时谏议大夫兼侍讲。上曰：“高宗谓卿邃于易。” 故有是除。历礼部尚书。

吴黻《周易详解》四十卷。〈未见〉

胡一桂曰：“黻字元绶。《周易详解》四十卷。只是敷演文义。为时文之学。不及象数。绍兴丁丑书成。”

郑克《揲蓍》古法。〈注〉《宋志》一卷。〈未见〉

王应麟曰：“绍兴中郑克武子撰。”

郭雍《传家易说》。〈注〉《宋志》一卷。〈阙〉

《宋史》：“郭雍，字子和，其先洛阳人，传其父忠孝学。”

“都洁”《易变体》。〈注〉《宋志》十六卷。〈未见〉《周易说义》：〈注〉十四卷。

〈佚〉

《续中兴书目易变体》十六卷绍兴中吏部郎中都洁进。

郑刚中《周易窥馀》。〈注〉《宋志》十五卷。〈未见〉《大易赋》一篇。〈存〉

《中兴馆阁录》：“郑刚中字亨仲，东阳人。”

郑东卿《易卦疑难图》。〈注〉《通考》二十五卷。〈未见〉

冯椅曰。东卿字少梅。自称“合沙渔父。” 《周易疑难图解》三十卷。绍兴丁巳自序。

冯当可《易论》三卷。〈佚〉

程迥曰：蜀人冯时行，字当可。尝言《易》之象在画。《易》之道在用。号缙云先生。其学传之李舜臣。

晁公武《易诂训传》〈一名易广传注〉《宋志》十八卷。〈佚〉

王应麟曰：“晁子止为《易广传》，冯当可答其书云：‘判浑全之体，使后学无以致其思，非传远之道也’。” 董真卿曰：彭城人，高孝时官至尚书，直敷文阁。

王刚中《易说》。〈佚〉

《宋史》：“王刚中字时亨，乐平人。”

彭与周《义易解》十册，《神授易图》四册，《易证诗》一册，《易
义文图》二轴〈俱佚〉

林之奇曰。兴化士人彭帝锡名与。自言于《易》有见处。其《易图》最多。

《宋鉴》：“绍兴二十七年五月，兴化军免解进士彭与进所著《周易解义》及《神授图》《太极歌》。”

鲁訔《易说》二十卷。〈佚〉

周必大《志墓》曰：“字季钦，嘉兴人。隆兴年监察御史，积官至朝清郎。著有《易说》二十卷，《论语》十卷。”

荀晔《易传》一卷。〈佚〉

周必大曰：“字仲蒙，吴兴人。”《高宗》为监察御史，历国子祭酒，博通诸经，尤长于《易》。

柴翼《易索隐》。〈佚〉

周必大曰：“三衢柴翼鸿举著《易索隐》若干卷。”

闾丘昕《胡寅二五君臣论》一卷。〈未见〉

冯椅曰：昕字逢辰，与胡寅明仲在三舍为友，同出胡文定公之门。此书明仲多润色之。其说谓“卦以六爻而成。二，臣也；五，君也。二、五，君臣正体也。若以阳居阴为九二，则臣有时而失之强；以阴居阳为六五，则君有时而失之弱。” 盖作于绍兴间，意有所属也。乾道辛卯岁，张栻序其书。

胡宏《易外传》一卷。〈存　载五峰集〉

胡一桂曰：宏字仁仲，号五峰先生，文定公之季子。《易外传》自《屯》至《剥》，多引史事，若无经旨。

施师点《易说》四卷。〈佚〉

《宋史》：“施师点字圣与，上饶人。”

《中兴馆阁录》：“师点、王十朋榜进士出身。”

张行成《周易通变》四十卷。〈存〉

李心传曰：临邛张文饶，名行成。乾道间，兵部郎中魏了翁曰：“吾乡观物张先生行成、文饶颇得《易》数之详，有《通变》《经世》《述衍》《翼元》《通灵》等凡七书。”

王应麟曰。乾道二年六月，以张行成进《易》可采，除直徽猷阁。行成有《术衍》十八卷，《通变》四十卷。

刘烈虚谷子，解卦《周易》〈注〉《宋志》三卷。〈佚〉

周必大曰：“庐山太平兴国宫后有无心堂，临流水，道士皆星居。有刘烈者，号虚谷先生，尝进《易解》云。” 俞琰曰：“刘虚谷非知《易》者也。” 故朱晦庵深诋之。

李衡《周易义海撮要》。〈注〉《宋志》“十二卷。”〈存〉

董真卿曰：“删房氏本为之，而略其半，又有《杂论》，以补《房氏》之阙。”

王日休《龙舒易解》。〈注〉《宋志》一卷。〈佚〉《准系易象》二十四
卷。〈未见〉

葛立方曰：“虚中著《易论》四十篇，《准系易象》二十四卷，大率颛以古《易》正文为主，异众人之所同而味众人所不味，钩深致远，自得于心，岂如前人屋下架屋之比哉！”

林维屏《榕台易论》。〈佚〉

《闽书》：字邦援，福建人。梁克家判福州，延礼郡庠，讲道授业。所著有《易春秋论》，学者称“榕台先生。” 按榕台林氏《易说》有《本论》《六十四卦论》、李氏《学易记》、熊氏《本义集成》，皆尝引之。

郭彦逢《易辨说》十篇。〈佚〉

周必大曰：庐陵人。自《乾卦》至《系辞》，皆为训说。

赵彦真《易集解》五卷。〈佚〉

《陆游志墓》曰：“一名彦能，出宣祖昭武皇帝之后。举进士，通判袁州，知兴化州，未到郡卒。”

黄颜荣《易说》〈佚〉

《闽书》：颜荣字全仁，福清人。著《易》《春秋论语说》，莆人宗之，称“蘗山先生” ，林栗传其学。

兰廷瑞《渔樵易解》十二卷。〈佚〉

胡一桂曰：“字惠卿。称白云溪。《笺释上下经》六卷、《系辞》二卷、《说序杂》一卷、《图说》二卷、《外编》一卷。” 绍兴己卯。淳熙己酉。又撰《日月运行二图说》一篇。

李椿《周易观画》：〈注〉《宋志》三卷。〈佚〉

《宋史》：“李椿字寿翁，洺州永平人。”

朱子曰：侍郎李公翫心于《易》，尝为上言，“天地变化，万物终始，君臣父子、夫妇之道，性命之理，幽明之故，死生之说，尽备于《易》，不当求之无父无君之言，以伤俗化。” 其言虽约，功实倍于韩子。至其生平大节，则不惟进退险夷一无可憾，而超然于生死之际，足以明吾道之有人，而信其言之不妄矣。

郭缜《易春秋》二十卷。〈未见〉

《闽书》：字天锡，浦城人。上杭簿。留意邵雍象数之学，兼取杨雍所据《烈山易》，以章会统元推之，久而成书，名《易春秋》。按图布卦，计二十万言，釐为二十卷，总之以图。隆兴纪元，以其书上，方议推恩而卒。

程大昌《易原》。〈注〉《宋志》“十卷。”〈佚〉

《中兴馆阁录》：“程大昌字泰之，新安人，赵逵榜进士。淳熙二年四月除秘书少监，三年权刑部侍郎。” 按篁墩程氏辑《新安文献志》载有三篇。

余端礼《周易启蒙》。〈佚〉

《宋史》：“余端礼字处恭，衢州龙游人。”

高昙《易说》二十卷。〈佚〉

《中兴馆阁续录》：“字子云，长乐人。绍兴三十年进士及第。淳熙十三年除秘书郎，转著作郎。终朝散郎。”

杨简“《慈湖易解》十卷。”〈存〉己、《易》。〈注〉《宋志》一卷。〈存〉《易学启
蔽》：〈未见〉

《宋史》𥳑字敬仲，以宝谟阁学士、太中大夫致仕。

王炎《读易笔记》。〈注〉《宋志》八卷，《通考》九卷。〈佚〉《易》数稽疑。

〈佚〉

《馆阁续录》：“王炎字晦叔，徽州婺源人。乾道五年进士及第。庆元五年除著作郎。六年为军器少监。” 胡一桂曰：“《双溪读易笔记》十卷，总说、象例在前，经传皆有解。”

林栗《周易经传集解》。〈注〉《宋志》三十六卷。〈存〉

《宋史》：“林栗字黄中，福州福清人。”

按：福清林黄中、金华唐与政两公，皆博通经学，而一纠朱子，一为朱子所纠，其所著《经说》，学者遂置不问，与政之书无复存者。黄中虽有《易解》而流传未广，恐终泯没。然当黄中既逝，勉斋黄氏为文祭之，其略曰：“嗟哉！我公！受天劲气，为时直臣，玩羲经之爻象，究笔削于获麟。至其立朝正色，苟咈吾意，虽当世大儒，或” 见排斥，著书立言，苟异吾趣，虽前贤笃论，亦不乐于因循。观公之过，而公之近仁者抑可见矣。论者固不可以一眚而掩其大醇也。勉斋为文公高第而好恶之，公推许之至若是然，则黄中之《易》，其可不传抄乎？

袁枢《易学索隐》。〈注〉《宋志》一卷。〈佚〉《易传解义》。〈佚〉《周易辨
异》：〈佚〉《易童子问》。〈佚〉

《宋史》：“袁枢字机仲，建安人。”

张栻《易说》十一卷。〈未见〉

董真卿曰：“《乾坤阙》学，出五峰胡氏。” 以周、程为宗。

〈存〉《古易考》。〈注〉《宋志》一卷。〈未见〉《古易》占法：〈注〉《宋志》一卷。〈存〉

胡一桂曰：“康节《百源易》，实古《易》也，沙随本诸此篇，第与二吕氏合，只以《文言》在《系辞》之前为不同耳。” 吴澂曰：“沙随先生经业精深，朱子多取其说于朱为丈人行，故朱子以师礼事之。”

赵彦肃“《复斋易说》六卷”〈存〉

朱子曰：“赵子钦《易说》，为说太精，取义太密，或伤简易之趣。”

项安世《周易玩辞》〈注〉《宋志》十六卷。〈存〉

《馆阁续录》：“项安世字平甫，江陵人。淳熙二年进士。绍兴五年除校书郎，庆元元年添差通判池州。”

赵善誉《易说》。〈注〉《宋志》“二卷。”〈佚〉

《宋史》：“善誉字静之，太宗之后。”

楼钥《志墓》曰：“善誉所著《易说》，晦庵朱先生一见欣赏，以为扩先儒之未明。颐正郭先生序之，谓‘贯三才之理于其中，一诸儒之说于其外’。”

石𡼖《周易解》。〈佚〉

朱子作《墓志》曰：“吾友石君子重，居天台临海县，擢进士，选授福建路安抚司干办公事，差监登闻检院，除将作监主簿，改太常。请奉祠，知南康军事。所集《周易》《大学》《中庸》数十卷。”

邵囦《读易管见》。〈佚〉

《金华府志》：“邵囦字万宗，兰溪人。淳熙八年进士，授彬州教授，改潭州。朱子荐其学行，晚由楚州倅奉祠家居，名其堂曰‘今是’。所著有《曲礼王制》《乐记》《大学中庸解》五篇，及《读易管见》等书。”

杨万里《诚斋易传》〈注〉《宋志》“二十卷。”〈存〉

董真卿曰：“诚斋先生《易传》二十卷，淳熙戊申自序。其子长孺申送《易传状》云。‘自淳熙戊申八月下笔。至嘉泰甲子四月脱槁。阅十有七年而后成书。嘉熙元年奉旨给札其家。抄录宣付秘阁’。” 其说本之程氏，而多引史传事证之。

曾穜《大易粹言》：〈注〉《宋志》“十卷。”〈或作七十卷〉

赵希弁曰：“《大易粹言》七十卷。《总论》三卷。程颢、程颐、张载、游酢、杨时、郭忠孝、郭雍之说也。”

李焘“《周易古经》八篇。”〈存〉《易》学：〈注〉《宋志》五卷。〈佚〉

吴仁杰曰：“国朝文物之盛，一时儒宗嗜古者众。古文斑斑间出，如《孝经》《尚书》，学者昔未所睹，因司马文正、吕汲公遂大传于时。于是古《易》有《吕氏书》，又有晁氏书，刊于成都、宜春两郡。李仁甫侍郎尝合二氏之说刊焉。今复出此编，世遂有《三书》矣。”

周燔《九江易传》九卷。〈佚〉

王应麟曰：古《易》五家，吕大防十二篇，晁说之并为八，睢阳王氏、东莱吕氏各为十二燔，又改更次序。

吴仁杰《古周易》。〈注〉《宋志》“十二卷。”〈未见〉《周易图说》：〈注〉《宋志》
“二卷。”〈存〉《集古易》。〈注〉《宋志》一卷。〈存〉

朱子曰：吴斗南古《易》，既画全卦，系以《彖辞》，再画本卦，分六爻而系以爻辞，似涉重复。又《彖传》释《彖辞》，《象传》释《爻辞》，《系辞传》则通释卦爻之辞，故统名之曰《系辞传》，恐不可改《系辞传》为《说卦》。盖说卦之体，乃分别八卦方位，与其象类，故得以说卦名之。《系辞》释卦爻之义例，辞意为多，恐不得谓之《说卦》也。王应麟曰：元丰五年，汲郡吕大防始定《周易》古经，分《上经》《下经》《上彖》《下彖》《上象》、下象，《系辞》上下各二篇，《文言》《说卦》《序卦》《杂卦》各一篇，凡十二篇。晁氏、王氏、吕氏、周氏为五家，吴仁杰集为一卷，亦十二篇。

吕祖谦《古易》。〈注〉《宋志》一卷，《通考》十二卷。〈存〉《东莱易说》
二卷。〈存〉《古易音训》。〈注〉《宋志》“二卷。”〈存〉《读易纪闻》一卷。〈存〉

胡一桂曰：“伯恭与微仲，篇次一同，而微仲自一至十二之序小异，吴氏所载费《易》，不能小有变动，而东莱谓《费易》真孔氏遗书，岂吴氏考之犹未的与？”

朱熹《易传》。〈注〉《宋志》十一卷。〈佚〉《周易本义》。〈注〉《宋志》“十二
卷。”〈存〉《易学启蒙》。〈注〉《宋志》三卷。〈存〉《古易音训》。〈注〉《宋志》“二
卷。”〈未见〉《蓍卦考误》一卷。〈存〉

陈淳曰：“自秦以来，《易》幸全于遗烬，而道则晦而不彰。溺于象数者，既牵合附会而失其源流；泥于文义者，又支离散漫而无所根著。至康节、邵子之图出于是乎，伏羲之精，画卦以示者始可得而见；伊川、程子之传出于是乎，文王、周、孔之蕴，因卦以发者始可得而明。今晦翁先生《本义》之书，发挥邵《图》之法象，申明程” 《传》之旨趣，本末兼该，精粗具举，推本四圣所以作述本然之义，而《易》道之盛，至是无馀蕴矣。

王应麟曰：淳熙四年，文公《易本义》成十二卷，又为诸图冠首。为《原象》《述旨》《明筮》《稽类》《警学》《五赞》及《筮仪》附于末，《音义》二卷。十三年三月，《易学启蒙》成四篇，以本图书原卦画、明蓍策考变占为次，又有《蓍卦考误》。揲蓍之法，见于《外传》。郭雍为《蓍卦辨疑》三卷。熹谓“疏家小失其指，而辨之者又大失焉。” 说愈。

多而法愈乱，因为考误。

按：程子《易传》依王辅嗣本，朱子《本义》用吕伯恭本，原不相同。自克斋董氏合之，移朱子本以就程子之书。明初兼用之取士，其后学者多置程《传》，专主朱义。于是姑苏成矩叔度为奉化教谕，削去程《传》，乃不更正，以从朱子之旧。当新锓时，杨文懿守陈序之，有云：“是编异朱子元本，亦以便士也。好事者何容喙哉？” 文懿盖心非之而不能夺也。今用之三百年，习《易》者茫然不知《本义》、元本若矩者，岂非朱子之罪人欤？

《朱文公易说》二十三卷。〈存〉

董真卿曰：“文公孙鉴子明。集语录为。《易说》二十三卷。淳祐壬子序之。” 鉴仕至吏部侍郎。湖广总领。

董铢《周易师训》。〈未见〉

董真卿曰：“铢字叔重。槃涧先生。饶州德兴人。朱子门人。” 登嘉定戊辰第。迪功郎。婺州金华尉。黄勉斋志其墓。

詹体仁《周易象数总义》一卷。〈佚〉

真德秀状曰：体仁字元善，其先固始人，迁建之武夷，中进士乙科，光宗朝为太常少卿。陛对，首陈父子至恩之说，以感动上意。其略谓：“《易》于《家人》之后，次之以《睽》，《睽》之上九曰：‘见豕负涂，载鬼一车。先张之弧，后说之弧。匪寇婚媾，往遇雨则吉’。夫疑极而惑，凡所见者皆以为寇，而不知实其亲也。孔子释之曰：‘遇雨则吉，群疑亡也’。” 盖人伦天理，有间隔而无断绝。方其未通也，堙郁烦愦，若不可以终日。及其醒然而悟，泮然而释，如遇雨焉，何其和悦而条畅也。官至司农卿。

刘爚《易经说》：〈佚〉

真德秀曰：“公蚤受学于屏山刘先生、藉溪胡先生，尽得义理精微之蕴。晦庵朱先生以道术为学者师，公出入其门，切磨讲贯者数十年，视他从游之士为最久，而所造为独深，其学粹然一出于正。”

冯椅《厚斋易学》。〈注〉《宋志》“五十卷。”〈未见〉

《宋史》：“椅字仪之，南康都昌人。”

《中兴艺文志》：宁宗嘉定十年，冯椅为《辑注》《辑传》《外传》，以程沙、随、朱文公虽本古《易》为注，犹未及尽正孔《传》名义，乃改《彖》曰、《象曰》为“《赞》曰” ，以《系辞》之辞即为《彖》，系爻之辞即为象。王弼本《彖曰》《象曰》乃孔子释《彖》《象》，与商飞卿说同，又改《系辞》上下为《说卦上中》，以《隋经籍志》有《说卦》三篇云。

董真卿曰：“按朱子谓《彖传》释《彖辞》，《象传》释《爻辞》，《传》则通释卦爻之辞，故统名曰《系辞传》，恐不可改《系辞传》为《说卦》。盖《说卦》之体，乃分别八卦方位与其象类，故得以说卦名之。《系辞传》两篇，释卦爻之义例，辞意为多，恐不得名之《说卦》也。” 此足以辨冯氏之非。

蔡渊《周易经传训解》四卷。〈存止三卷〉《易象意言》，　卦爻辞
旨、　象数馀论，　古易叶韵。〈俱佚〉

董真卿曰：渊字伯静，号节斋，建安人，西山文节公长子也。其《易经》二篇，以孔子《大象》置逐卦辞之下，《彖传》又置《大象》之后，《小象》置各爻辞之后，皆低一字以别卦。《爻辞》《系辞》《文言》《说卦》《序卦》《杂卦》亦低一字。又有《卦爻辞旨论六十四卦大义》，《易象意言》《杂论卦爻十翼》《象数馀论》《杂论易大义》。开禧乙丑自序。

吴昶《易论》。〈佚〉

程敏政曰：“淳熙丙申，文公以扫墓归婺源，先生率先执经馆下。久之，伪学党作，弟子多更名他师，而先生徒步寒泉精舍，就正所学。文公深嘉之。先生所著有《易论》及《书说》八十卷。”

何万《易辨》。〈注〉《通考》三卷。〈佚〉《渊源录》。〈注〉《通考》三卷。〈佚〉

《中兴馆阁录》：“万字一之，长乐人。淳熙四年正月除著作郎。”

李舜臣《易本传》。〈注〉《宋志》“三十二卷。”〈佚〉

《宋史》：“李舜臣字子思，隆州井研人。”

王应麟曰：李舜臣《易传》迹《坎》离之从中起，较震巽之偏而不中。谓舍本卦而论他卦为不然，谓某从某卦来为妄。

胡一桂曰：西蜀隆山李先生，优于明象者也。其论《坤卦》直曰：“《干》既称马，《坤》不得不称牝以别之。” 殊不知彖文王所作，文王彖干，何尝称马而顾于坤乃称牝以求别于干也。此亦祖《说卦》以为论，其失甚矣。

倪思《易训》。〈注〉《宋志》“三十卷。”〈佚〉《易说》二卷。〈佚〉

《馆阁续录》：“倪思字正甫，吴兴人。乾道二年进士及第。淳熙十四年除著作郎，十六年为将作少监。”

蔡戡《易解》。〈佚〉

《兴化府志》：“字定夫，莆田人。乾道二年进士，官宝谟阁直学士。”

陈炳《易讲义》五卷。〈佚〉

《金华府志》：“字德先，义乌人。乾道丙戌进士。”

冯诚之《易英》十卷。〈佚〉

《魏了翁志墓》曰：“字明仲。乾道四年乡举。”

王时会《周易训传》。〈佚〉

陆游《志》曰：字季嘉，奉化人。乾道五年进士。知会稽县，终于长沙。锐意经学，有“《易》《诗》《书》《论语训传》《乡饮酒辨》，凡数十百卷。”

刘光祖《续东溪易传》。〈佚〉

真德秀志墓曰：“字德修，句容人，居简州。乾道五年进士。历显谟阁直学士。从族父兄东溪先生伯熊学，在房州谪居无事，取东溪《易》续之，东溪止《睽》续之始《蹇》。”

史弥大《易学指要》。〈佚〉

《宁波府志》：“字方叔，鄞人。登郑侨榜进士，官至礼部侍郎，封奉化郡侯。”

范飞卿《易辨》。〈佚〉

《南昌府志》：“字升甫，丰城人。乾道中乡荐，龙阳主簿。”

丘㢲之《易原》。〈佚〉

魏了翁曰。居嘉之夹江。淳熙元年举礼部。有《易原》。

陈造《易说》一卷。〈存　载江湖长翁集〉

《申屠𬳶志墓》曰：“造字唐卿，高邮人。淳熙二年登科，官淮南西路安抚司参议。”

杨大法《易说》。〈佚〉

《金华府志》：“字元范，武义人。淳熙二年进士，历国子祭酒、兵部侍郎，以集英殿修撰知镇江府。”

商飞卿《周易讲义》。〈注〉《宋志》一卷。〈未见〉

《馆阁续录》：“字翚仲，台州临海人。淳熙二年进士。庆元四年除秘书丞，五年为著作郎。”

胡有开《周易解义》。〈注〉《宋志》“四十卷。”〈佚〉

《馆阁续录》：“胡有开字益之，建昌南城人。淳熙二年进士，开禧元年除秘书郎，三年致仕。”

杨炳《易说》。〈佚〉

《闽书》：“炳字若晦，晋江人。淳熙二年进士。官左司谏，累迁中书舍人，权吏部尚书。开禧三年除宝谟阁直学士，奉祠。自号儵溪居士。”

义《太初周易集注》五卷。〈佚〉

《湖广总志》：“字仲远，营道人。淳熙戊戌进士，历典高、璠二藩。”

叶适《周易述释》一卷。〈未见〉

《温州府志》：“叶适字正则，永嘉人。淳熙戊戌廷对第二人，官至宝文阁学士。卒谥文定。”

林应辰《易说》。〈佚〉

《温州府志》：“字渭远，平阳县人。淳熙戊戌登第，监尚书六部门。”

戴溪《周易总说》。〈注〉《宋志》“二卷。”〈佚〉

《馆阁续录》：“字肖望，温州人。淳熙五年进士。嘉定三年以太子詹事兼秘书监，四年权工部尚书。”

《吕凝之易书》四十卷。〈佚〉

《玉海》：淳熙八年八月，知阆州吕凝之上。

王宗传“《童溪易传》三十卷。”〈存〉

《闽书》：“字景孟，宁德人。教授韶州，有《易传》行世。” 按林焞亦宁德人，淳熙八年与宗传并举进士。焞《序》称与童溪生同方学，同学同及辛丑第，则宗传为宁德人无疑。鄱阳董氏以为临安人，误矣。

陈舜申《易鉴》。〈佚〉

《闽书》：“字宗谟，连江人。淳熙年进士，为著作郎。”

邹安道“《易解》发题。”〈佚〉

《江西通志》：“临川人。淳熙进士，官止金坛丞。”

薛绂《易则》十卷。〈佚〉

《中兴馆阁续录》：“字仲章，龙游人。淳熙十一年进士，嘉定四年除秘书郎。”

曹学佺曰：绂，廷对，极言韩𠈁胄之奸，坐劾去，与魏了翁讲明《易》学，号《符谿子》。

赵汝谈《周易说》。〈注〉《宋志》三卷。〈佚〉

《宋史》：“赵汝谈字履常。”

《易绂周易总义》二十卷。〈未见〉《易学举隅》四卷。〈未见〉

《馆阁续录》：“字彦章，号山斋，宁乡人。淳熙十一年上舍。庆元六年八月除著作郎，九月知江州。”

胡一桂曰：绍定间，侍经筵日，尝以是编陪讲。按春陵乐雷发《谒山斋诗》云：“淳熙人物到嘉熙，听说山斋亦白髭。细嚼梅花看《总义》，只应姬老是相知。” 盖山斋于《易》《周礼》有总义也。

郑鉴《周易注》。〈佚〉

郑思孝曰：“先高叔祖讳鉴，字自明，号植斋。事孝宗朝，忠荩极谏，当时晦庵、南轩、东莱、艾轩诸公深敬之。三十岁释褐，三十八即世。”

丁锬《易通释》。〈佚〉

《南昌府志》：“字仲熊，新建人。领淳熙、庆元、嘉定三举，官曲江县簿。朱子知南康军，聘教白鹿书院，不就，时号瓮天先生。著《易通释》《书辨疑》《春秋要辨》。”

朱质《易说举要》。〈佚〉

《金华志》，字仲文，义乌人。受学吕祖谦、唐仲友。绍熙四年进士第二，官左司谏兼侍读，权吏部侍郎。

陈德一《易传发微》。〈未见〉

《闽书》：字长明，连江人。绍熙四年进士，知宜州。

袁聘儒《述释》《叶氏易说》〈注〉《宋志》一卷。〈佚〉

陈振孙曰：“叶正则为《习学记》，言门人聘儒述焉。”

叶秀发《易说》。〈佚〉

《金华志》，字茂叔，金华人。师事吕祖谦、唐仲友，中庆元丙辰进士，知高邮军。

叶，皆易解。〈佚〉

《赤城志》：“字孟我，临海人。庆元二年特科，宁国主簿。”

李起渭《易说》。〈佚〉

真德秀志墓曰：“同年李肖望擢庆元五年第。历教授辰州安丰令，改宣教郎，丐奉仙都祠。有《易说》《中庸》《大学要语》《春秋集解》，与杂论著合百馀卷。”

苏竦《易解》。〈佚〉

《闽书》：“苏竦字廷仪，海澄人。庆元五年进士，肇庆推官。集先儒《诗》《易》《三礼传》，以己见折衷之。”

李过“《西溪易说》十二卷。”〈存〉

胡一桂曰：“《西溪易说》，古易至此，汨乱无馀矣。”

魏了翁《周易集义》。〈注〉《宋志》六十四卷。〈存〉

吴师道曰：“魏公《集义》自周、程诸门人，下及朱、吕，但其取汉上朱氏以备象数，一家未免芜杂。”

毛璞《易传》十一卷。〈未见〉

胡一桂曰。泸州毛璞。字伯玉。尝持潼州宪节。《易传》十一卷。嘉泰元年自序。

黄龟朋《周易解》。〈佚〉

《闽书》：“字益甫，泉州德化人。嘉泰二年进士，除潮阳簿，历梧州推官，廉州教授。”

宋闻礼《易解》。〈佚〉

《姓谱》：“字叔履，龙溪人。嘉泰中知海阳县。”

徐雄《易解》。〈佚〉

《金华府志》：“字子厚，东阳人。开禧元年进士，累官秘书少监兼国史院编修、实录院检讨官。”

艾谦《易学理窟》一卷。〈佚〉

刘宰志墓曰：“京口乡先生澹轩艾公，讳谦，字益之，尝手编《易学理窟》一卷，藏于家。”

《镇江府志》：“丹徒艾谦尝举于乡，学者称澹轩先生。”

王宗道《易说指图》十卷。〈佚〉

《宁波府志》：“字与文，奉化人。嘉定元年进士。”

王太冲《易爻变义》。〈佚〉

《兴化府志》：“字元邃，莆田人。擢嘉定元年第，历考功郎中兼礼部郎中，知汀州。”

杨忱《中易原》九卷。〈注〉《聚乐堂作》三卷。〈未见〉

《金华府志》：“字德夫，义乌人。嘉定戊辰进士，知蕲州。”

吴渊《周易解》。〈佚〉

《宋史》：“吴渊字道夫，嘉定七年进士。”

蔡齐基《周易述解》九卷。〈佚〉

《广东志》：“字梦得，连州人。嘉定八年为琼州户录。安抚赵善谈，东莱吕氏门人也，见其书大喜，进之朝。”

李心传《丙子学易编》十五卷。〈阙〉

按李氏《学易编》。今惟俞石涧节本。仅存特十之一。抄自颍州刘考功公。家曰：“丙子者，嘉定九年也。”

牟子才《四尚易编》〈佚〉

《宋史》：“牟子才，字存叟，井研人。”

王万《易说》。〈佚〉

《金华府志》：“字处一，浦江人。嘉定十六年进士，官太常少卿，谥忠惠。”

陆持之《周易提纲》〈佚〉

《宋史》：“陆持之字伯微，九渊之子。”

罗之纪《易传》三卷。〈佚〉

《江西通志》：“字国张，号筠心居士，高安人。”

潘梦旗《大易要解》。〈注〉《宋志》“九卷。”〈未见〉

董真卿曰。字天锡。姑苏人。《易解》。嘉定辛未自序。

赵以夫《易通》十卷。〈注〉《聚乐堂目》六卷。〈存〉

《闽书》：“字用父，居长乐。淳祐初，资政殿学士。”

田畴《学易蹊径》二十卷。〈未见〉

《姓谱》：“田畴，华亭人，号兴斋。嘉定间，尝设讲席于国学，六馆之士皆北面焉。”

高元之《易解》一卷。〈佚〉

《宁波府志》：“字端叔，鄞人，号万竹先生。”

钱佃《易解》三十卷。〈佚〉

《姑苏志》，“字仲耕，常熟人。以进士为分水尉，历吏部郎中，权吏、兵、工三部侍郎，后左迁，历秘阁修撰。”

胡谦《易说》　《易林》〈佚〉

《宁波府志》：“字牧之，奉化人。师事袁燮，传陆象山学。”

司马子己《先后天图》。〈佚〉

《姓谱》：“温公七世孙召，补嘉定州司户参军。”

柳申锡《三易图说》十卷。〈佚〉

按：潼川柳氏，字彦养，魏了翁同时人。《万姓统谱》乃去其姓为“申氏” ，且以为明代人。缪戾如此。

魏了翁《志墓》曰：“公讳泰之叔正，其字眉之，青神人。官大理少卿，直宝谟阁。所著有《论语解》《春秋列国事目》《公羊穀梁类》《易类》《诗类》《诗名物编》《论孟类》。”

任直翁《易》。心学。〈佚〉

魏了翁曰：“知眉州任侯直翁著《比朱图》，似径便。”

虞刚简《易说》。〈佚〉

《姓谱》：“刚简，允文之孙，讲学于蜀东门外，著《易》《书》《论语说》以发明其义，蜀人师之。”

《魏了翁志》曰：“字仲易，一字于昭。官至朝请大夫。”

郑汝谐《易翼传》。〈注〉《宋志》“二卷。”〈存〉

《浙江通志》：“字舜举，处州人。累阶勋猷阁待制。”

傅子云《易传》。〈佚〉

《江西通志》：“字季鲁，金谿人。瓯宁主簿。”

汤建《周易筮传》。〈佚〉

胡一桂曰：“字达可。号艺堂。温州乐清人。”

林万顷《易解》。〈佚〉

《闽书》：字叔度，福清人，作《易解》，陈藻不善也。其解“同声相应” 章曰：“蚕丝吐而商弦绝，铜山崩而洛钟应，其声同也；磁石引鍼，琥珀拾芥，其气同也；气同声异，天壤咫尺；声同气异，咫尺天壤，水火燥湿，无情而应有情，云龙风虎，有情而应无情者也。” 藻见之叹曰：“当北面矣。”

张孝直《周易口义》。〈佚〉

《姓谱》：“孝直字英甫，临川人，受学象山之门。”

申孝友《易说》。〈佚〉

按：《孝友易说》，丁氏《大衍索隐》引之。

赵善湘《周易说约》八卷，《周易或问》四卷，《周易续问》八
卷，《周易指问》四卷，《学易补过》六卷〈俱佚〉

《宋史》：“赵善湘字清臣。”

孟珙：《警心易赞》：〈佚〉

《宋史》：“孟珙字璞玉，随州枣阳人。”

林子云《易说》十卷。〈佚〉

字质夫，福宁人。宝庆二年进士，融州教授。

林希逸《易讲义》。〈未见〉

《姓谱》：“字肃翁，福清人。绍定间进士，历司农少卿。”

陈冲飞《易原》十卷。〈佚〉

《兴化府志》：“陈冲飞，绍定中特奏名。”

卓得庆《易解》。〈佚〉

《姓谱》：字善夫，号乐山。绍定五年甲科，历户部尚书。

谢升贤《易通》。〈佚〉

《闽书》：“字景芳，兴化军人。端平二年进士，兴宁令。”

萧山《读易管见》。〈佚〉

《闽书》：“萧山，一名石沙，县人。端平二年特奏名，仕长溪丞。著有《诗传》《论语说》《读易管见》。”

尤彬《读易》四卷。〈佚〉

《兴化府志》：“尤彬，端平中特奏名。”

吴如愚《准斋易说》。〈注〉《宋志》一卷。〈佚〉

《馆阁续录》：“字子发，临安府人。嘉熙中特授秉义郎。”

方濯《易注解义》。〈佚〉

《兴化府志》：“方濯，嘉熙二年进士，广州观察推官。”

钱时《周易释传》二十卷〈未见〉

《馆阁续录》：“钱时字子是，严州人。”

李志道《易传》三十卷。〈佚〉

《镇江府志》：“李志道字潜夫，金坛人。宋亡不仕。”

王应麟《古易考》。〈未见〉辑《周易郑注》一卷。〈佚〉

袁桷曰：“应麟兄弟中博学宏词科，累官礼部尚书。”

冯去非《易象通义》。〈佚〉

《宋史》：“冯去非字可迁，南康都昌人。”

欧阳守道《易》故。〈佚〉

《宋史》：“欧阳守道字公权，一字迂父，吉州人。”

蔡模《易传集解》。〈佚〉

翁合《志墓》曰：“先生讳模，字仲觉，九峰先生冢子。”

戴仔《易传》。〈佚〉

《姓谱》：“字守镛，永嘉人。以孝廉荐，四十即弃去场屋。”

戴侗《周易家说》〈未见〉

《姓谱》：“字仲达，仔弟。登淳祐第，德祐初秘书郎。”

方逢辰《易外传》五卷。〈未见〉

《浙江通志》：“字君锡，淳安人。淳祐十年进士第一，累官兵部侍郎，除吏部尚书。”

胡仲云：“《周易》见一。”〈佚〉

《江西通志》：“字从甫，高安人。淳祐十年进士，历官枢密院编修，以忤贾似道，出为九江太守。”

林光世《水村易镜》一卷。〈存〉

《闽书》：“字逢圣，景定二年赐进士，司农少卿兼史馆。”

阳枋《存斋易说》：〈佚〉

《四川总志》：“阳枋，铜梁人。淳祐中进士。”

阳岊字溪。《易说》。〈佚〉

“《二阳》之学” ，本朱子，门人㬊氏，大阳枋、小阳岊也。

时少章《周易大义》。〈佚〉《周易卦赞》：〈佚〉

《金华志》字天彝，澜之子，宝祐癸丑进士，丽水主簿。

记》一卷。〈未见〉

董真卿曰：“方平玉斋先生。徽州婺源人。师鄱阳介轩董先生。毅斋沈先生。”

俞琰“《周易集说》四十卷。”〈存〉《读易举要》四卷。〈未见〉《易图纂
要》二卷。〈存〉《易古占法》一卷。〈未见〉《易外别传》一卷。〈存〉《易经
考证》《易传考证》《读易须知》《六十四卦图卦爻象占分
类》《易图合璧连珠》，《大易会要》一百三十卷。〈俱佚〉

《吴中人物志》：“俞琰字玉居，宋亡，隐林屋山，授温州学录，不赴。摭诸家《易》说，名《大易会要》一百三十卷，注《上下经》并《十翼》，凡十四卷。《经传考证》《读易须知》《易图古占法》《卦爻象占分类》《易图合璧连珠说》。又注魏伯阳《参同契发挥》三卷，《阴符经解》一卷，《易外别传》一卷。好鼓琴，作弦歌，《毛诗谱》。别有《幽明辨惑》《席上腐谈》《书斋夜话》” 等书

陈深“《清全斋读易编》三卷。”〈未见〉

字子微，吴人。宋亡，闭门著书，学者称“宁极先生。”

龚焕《易说》。〈佚〉

《江西通志》：“焕字右文，进贤人。时称泉峰先生。”

刘整《易纂图》一卷。〈佚〉

《闽书》：字宋举，古田人，号“蒙谷遗老教授生徒百馀人。少从合沙郑少梅学《易传六十四卦图说》。”

周敬孙《易象占》〈佚〉

《元史》敬孙，台州临海人。

黄超然“《周易通义》二十卷，《周易或问》五卷，《周易释蒙》”

五卷，《周易发例》三卷〈俱佚。〉

《赤城新志》：“超然字寿云，与车玉峰往来金华王鲁斋之间，得理学之传，而尤精于《易》。既卒，赐谥康敏。”

朱知常《经筵易解》。〈佚〉

《金华赤松山志》：“知常字久道，号此山，本郡人也。通儒学，为黄冠师。少学《易》于乡先生卢端叔，后得《易说》于池阳周元举，遂以《见闻集》为一编，进之于上。”

“干道冲”，《周易》卜筮断。〈未见〉

字宗圣，其先灵武人。从夏主迁兴州，世掌《夏国史》。

赵文秉《周易藂说》十卷。〈佚〉

《金史》：“赵秉文字周臣。”

《雷思易解》。〈佚〉

《金史》：“雷渊父思，名进士，注《易》，行于世。”

《元好问》曰：“思字西仲，天德三年进士。”

冯延登《学易记》。〈佚〉

元好问《志墓》曰：“延登字子骏，平生以《易》为业。”

吕豫《易说》：〈佚〉

元好问《志墓》曰：“豫字彦先，修武人，自号南峰山人。”

张特立《周易集说》〈佚〉

《元史》：“张特立字文举，东明人。”

袁从义《周易释略》。〈佚〉

《元好问》曰：“从义字用之，虞乡人。中条山道士。”

郝经“《周易外传》八十卷。”〈佚〉

《元史》：“字伯常，奉使于宋，凡十六年，始得归。谥文忠。”

刘肃《读易备忘》：〈佚〉

《名臣事略》：“刘文献公肃字才卿，威州洺水人。仕至尚书兼议中书省事。”

胡祗《遹易直解》。〈佚〉

《王恽祠记》曰：“字绍闻。仕至翰林学士、太中大夫。”

薛元《易解》。〈佚〉

鲜于枢曰。庸斋先生讳微之。华阴人。有《易解》行世。

许衡《读易私言》一卷。

《名臣事略》：“许文正公衡字平仲，怀庆河内人。”

吴澂《易纂言》十卷。〈存〉《易叙录》十二篇。〈存〉

《元史》：“吴澄字幼清，抚州崇仁人。”

齐履谦《周易本说》六卷。〈佚〉

《元史》：“履谦字伯恒，大名人。”

熊凯《易传集疏》。〈佚〉

字舜夫，南昌人。以明经开塾四十年，称《遥谿先生》。

龙仁夫“《周易集传》十八卷。”〈阙〉

《元史》字观复，庐陵人。所著《周易》多发前人所未发。《吉安府志》：“仁夫字观复，永新人。学者称麟洲先生。”

郑滁孙“《大易法象通赞》七卷。”〈存〉《周易》记玩。〈佚〉《中天述
考》一卷。〈存〉

《元史》：“郑滁孙字景欧，处州人。”

胡一桂“《周易附录纂疏》十五卷”〈存〉《易学启蒙翼传》四
卷。〈存〉

《元史》：“胡一桂字庭芳，徽州婺源人。”

胡炳文“《周易本义通释》十二卷。”〈存〉

尝为信州道一书院山长，学者称“云峰先生。”

程龙《易图补》一卷。〈佚〉《筮法》一卷。〈佚〉

董真卿曰。字舜俞。号荀轩。婺源人。登景定乙丑第。至中顺大夫。补程子《三分易图》刊行。有《筮法》等书。

缪主一《易经精蕴》。〈佚〉

《浙江通志》：“主一字天德，从叶味道游，通《易》《书》《诗》三经。宋亡，隐居教授。大德间，郡守廉希宪延为经师。”

《湖广总志》：“丁易东，龙阳人，官至翰林编修，入元数征不起，注《周易传疏》。”

赵采“《周易折衷》二十三卷。”〈存〉

曹学佺曰：“潼川赵德亮著。以程、朱《传》义为主而附己见，采先儒象数变互以相发明。采号《隆斋》。”

汪标《周易经传通解》。〈佚〉

胡一桂曰：“标。字国表。隐居著述。手编诸家《易解》。”

程直方《启蒙翼传》《四圣一心》《学易堂随笔》〈俱佚〉

董时乂曰：“先生讳直方。字道大。婺源人。”

何中《易类象》二卷。〈佚〉

《江西通志》：“何中字养正，一字太虚。宋末举进士。至顺初，聘为龙兴郡学师。”

《唐元易传义大意》十卷。〈佚〉

字长孺，歙县人。以徽州路儒学教授致仕。

刘渊《易学须知》。〈佚〉《读易记》。〈佚〉

欧阳原功曰：“渊。字学海。三领乡荐。为永州路学正。”

倪渊“《周易集说》二十卷。”〈佚〉《易图说》一卷。〈佚〉《易卦说》一
篇。〈存〉《序例》一卷。〈佚〉

黄溍作墓志曰：“字仲深，乌程人。三山敖继翁深于《三礼》，尤喜《易》，公从之游。高克恭为南台治书侍御史，首以敖先生及邓公文原、陈公康佐、姚公式，与公五人并荐于朝，五人各补文学。”

熊栋《易说》。〈佚〉

熊良辅曰：“溪边熊氏栋字季隆。”

陈栎：“《东阜老人百一易略》一卷”〈存〉

揭傒斯曰：“朱子没五十有三年，而陈先生栎生于新安，其学大抵以朱子为归，惧诸家之说乱朱子本真，乃著《四书发明》《书传纂疏》《礼记集义》等书，馀数十万言。其畔朱子者，刊而去之；其微辞隐义，引而伸之；其所未备，补而益之。于是朱子之学，焕然以明。” 先生字寿翁，其所居堂曰“定宇之堂” ，其自称曰东阜老人。延祐宾兴，既与贡，当赴春官，称病固辞，年八十三卒。

吴鄹《周易注》十卷。〈未见〉

《吉安志》：“永新人。宋末兵乱，徙山西，改名张应珍，号义山，示不忘故土，易宗程朱，而不为苟同，藏秘阁。” 按《元秘书志题名》：“张应珍以至元三十年十二月由从事郎历秘书监丞，迁少监。九年十月更姓名吴鄹” ，则尝仕于元矣。

彭丝《庖易》。〈佚〉

《江西通志》：“字鲁叔，安福人。宋江陵教授应龙之子。”

王申子“《大易缉说》十卷。”〈存〉

吴澂曰：王巽卿《易》祖本程《传》，最为平正稳当。

张清子“《周易本义附录集注》十一卷。”〈佚〉

董真卿曰：清子字希献，号中溪，建安人。《周易本义附录集注》十一卷。其书以文公《本义》“高下” 字行，反置之王弼《今易经》文之下。大德癸未自序。

徐之祥《读易蠡测》：〈佚〉

《董真卿》曰：“之祥字麒父。饶州德兴人。宾州上林簿。”

倪公晦《周易管窥》。〈佚〉

《金华府志》：“倪公晦字孟旸，师事何北山，仕为运干。”

傅立《易学纂言》十八卷。〈未见〉

董真卿曰。字权甫，号初庵，饶州德兴人。仕至集贤院大学士，赠饶国文懿公。御赐宋金内府《易》书数千卷，以其意授同里王奕复初，摘其正大合理者一百二十家，汇为一编，名《易学纂言》，十八卷，无系辞以下。元贞乙未自序。

王结《易说》十卷。〈佚〉

《元史》：“王结字仪伯，易州定兴人。”

何荣祖《学易记》。〈佚〉

《元史》：“何荣祖字继先。”

邓文原《读易类编》：〈佚〉

《元史》：“邓文原字善之，绵州人。”

王希旦《易通解》。〈佚〉

董真卿曰：“王希旦，字愈明，号葵初，饶州德兴人。”

张延“《周易备忘》十卷。”〈佚〉

苏天爵曰：“节斋先生字世昌。槁城人。真定路教授。”

曹说《易说》：〈佚〉

袁桷曰：侍讲粹中曾孙，父为山阳佐，死难。说幼绝荤，聚精《易》象数，《论语》《诗》《春秋》皆有解，多折衷旧说。

刘传《易说》。〈佚〉

《苏天爵碣》曰：“字芳伯，居鄱之清溪。”

叶瑞《周易释疑》十卷。〈佚〉

许有壬“曰瑞字宗瑞，金谿人。以荐授辽阳路儒学教授，历江西等处儒学副提举，致仕。”

胡允《四道发明》：〈佚〉

董真卿曰。允号潜斋，乐平人。其《易》解曰《四道发明》。

鲍云龙《筮草研几》一卷。〈佚〉

洪焱祖曰：“鲍云龙。字景翔。歙县人。博通经史。《易》学尤精。领乡荐。省试不利。教授生徒。有《天原发微》。” 若。

干卷行世。又有《大月令筮草研》，几未传。

余𦬊舒《读易偶记》。〈佚〉

《董真卿》曰：“《𦬊舒》字德新。号息斋。饶州德兴人。”

程珙《易说》。〈佚〉

董真卿曰：“珙。字仲璧。饶州德兴人。文公门人。”

刘庄孙《易志》十卷。〈佚〉

袁桷曰：隐士字正仲，天台人。《五经》之学，由宋诸儒先缉续统绪。《诗》首苏辙成郑樵；《易》首王洙、东莱吕氏，始定十二篇，胡宏辨《周官》俞廷椿，迺渐次第。书有今文、古文。至正仲始愤然曰：“吾不能接向相附和。” 各为论著，不没其实。

杨刚中《易通微说》：〈佚〉

《金陵新志》：“字志行，松阳人，徙建康，历翰林待制兼编修官，著《易通微说》《诗讲义》若干卷。”

李学逊《大易精解》。〈佚〉

《闽书》：“学逊，忠定九世孙。博学洽闻，尤邃于《易》。”

彭复初《易学源流》。〈佚〉

《江西通志》：“安福人。精于《易》，范本朱子、邵子之说。”

盛象翁《易学直指本源》：〈佚〉

《台州府志》：“盛象翁字景则，太平人。由荐辟为汀州教授，仕终昌国判官。学者称为圣泉先生。”

张理《易象图说》六卷。〈存〉

《闽书》：字仲纯，清江人。从杜本于武夷，尽以其所得于《易》者，演为十五图。延祐中，任福建儒学提举。

《赡思奇偶阴阳消息图》一卷。〈佚〉

《元史》：“赡思字得之。”

袁桷《易说》。〈佚〉

苏天爵曰：《桷》。字伯长，庆元鄞县人。

任士林中易。〈佚〉

《宁波府志》：“任士林字叔实，其先绵竹人，徙居奉化，讲学会稽，授徒钱塘。至大初，授安定书院山长。”

吴师道《读易杂记》二卷。〈佚〉

《元史》：“吴师道字正传，婺州兰谿人。”

《凃溍生易主意》一卷。〈佚〉

《江西通志》：“凃溍生字自昭，宜黄人。邃于《易》，三上春官不第，为赣州濂溪书院山长。著《易义矜式》行世。”

史公珽蓬庐，学《易衍义》《象数发挥》〈俱佚〉

《宁波府志》：“史公珽字搢叟，鄞县人。家居，教授程端学荐主甬东书院，弃去。自号蓬庐处士。”

许天箎《易象图说》。〈佚〉

《江西通志》：“许天篪字时翁，吉水人。”

陶元干《易注》。〈佚〉

《湖广总志》：“陶元干，襄阳人，尝注《易》，世称为陶易。”

吾丘衍《重正卦》气。〈未见〉

《陶宗仪》曰：“衍字子行。号竹房。太末人。好古博学。”

惠希孟《易象钩元》十卷。〈佚〉

毘陵人，品记，江阴人。兄希颜，弟希箴，皆无嗣。希孟奉兄如父，抚弟如兄，著《杂礼纂要》《家范》五卷。

祝尧《大易演义》。〈佚〉

《江西通志》：“上饶人。延祐五年进士，无锡州同知。” 《广信府志》：“尧字君泽，萍乡州同知。”

鲁真《周易注》。〈佚〉

《浙江通志》：“字起元，开化人。元统二年举人。”

蒋宗简《周易集义》。〈佚〉

黄溍《志墓》曰：“宗简，字敬之，四明人，程端礼弟子。凡天人性命之本，古今治乱得失之迹，靡不参究，聚《易》《诗》《春秋》诸家之说而折衷焉。”

解蒙，《易经精蕴》。〈佚〉

《江西通志》：“蒙字求我，吉水人。”

解季通《易义》。〈佚〉

杨士奇曰：元盛时，吉水解氏治《易》有名，而“观我” 、“求我” 最著。季通其兄弟也。此编平正典实，惜多阙文。

韩信同《易经旁注》。〈佚〉

《闽大纪》：韩信同字伯循，会稽人，居宁德，从陈普游。

卫谦“《读易管窥》三十卷。”〈佚〉

《姓谱》：谦字山甫，华亭人。尝建义塾以教学者。

吴存《周易传义折衷》。〈佚〉

《江西通志》：“吴存字仲退，鄱阳人。宁国路教授。”

胡持《周易直解》。〈佚〉

《彰德府志》：“武安人，元礼部尚书祇遹之子，太常博士。”

郭镗《易说》。〈佚〉

《闽书》：字德基，闽人。至元中，举遗逸，授泉山书院山长，迁兴化路教授。私谥“纯德先生。” 《四书》《易》皆有述。

黄镇成《周易通义》十卷。〈未见〉

《闽书》：字元镇，昭武人。隐居著书，学者号存斋先生。至元间，荐授儒学提举，命下而卒。集贤定号曰“贞文处士。” 所著有《尚书通考》《周易通义》《中庸章旨》。

赵良震《易经通旨》。〈佚〉

字伯起。宋宗室。孝王宗惠八世孙。家平阳。

吕洙《易图说》一卷。〈佚〉

《金华府志》：“字宗鲁，永康人。从许谦游。”

黄瑞节《易学启蒙注》四卷。〈存〉

《吉安府志》：“字观乐，安福人。举乡试，授泰和州学正。元季遂不仕。萃朱子所定《太极图》《通书》《正蒙》《启蒙》《家礼》《律吕》《皇极》诸书，并加注释，目曰《朱子成书》。”

陈谦“《周易解诂》二卷，《河图说》二卷”〈佚〉

《吴中人物志》：“字子平。父疾，思食鳜进鳜而父殁，终身不忍食。至正年，兄训为幕官，还家，遇兵乱入室，谦以身蔽兄，并遇害。”

曾贯《周易变通》。〈佚〉

《江西通志》：“字传道，泰和人。绍兴照磨，监州，辟御龙泉寇，战死。”

雷杭《周易注解》。〈佚〉

《闽书》：字彦舟，建安人。授潮阳县尹，以死事赠奉化府知州。尝注《周易》，时称“雷氏易。”

郑玉《周易大传附注》〈佚〉《程朱易契》〈佚〉

汪克宽曰：“先生为学，大概本于朱子。取文王、周公之辞以为《经》，列夫子《十翼》之辞以为《传》，其或《十翼》辞义简奥，则附以注说，命曰《周易大传附注》。既又折衷程、朱二子之说，合为一书，命曰《程朱易契》。” 《元史》，字子美，徽州歙县人。

《余阙易说》五十卷。〈佚〉

程邦民曰。字廷心。武威人。至顺癸酉进士。官至淮南行省。赐谥“文忠。” 追封贞国公。

雷思齐《易图通变》五卷。〈存〉

《袁桷志墓》曰：“字齐贤，临川人。幼弃家居乌石观，称曰‘空山雷道士’。”

《易筮通变》三卷。〈存〉

按雷氏《易筮通变书》凡五篇，一卜筮，二之卦，三九六，四衍数，五命蓍。

夏氏。〈失名〉“读《易十字枢》”十则。〈存〉

朱升曰：“淳安夏氏读《易十字枢》：一曰中，二为下卦之中，五为上卦之中。二曰偏，初三下卦之偏，四上上卦之偏。三曰正，阳居阳位，阴居阴位。四曰反，阳居阴位，阴居阳位。五曰应，初与四应，二与五应，三与上应，阴阳相得。六曰敌，初与四、二与五、三与上，阴阳相敌。七曰比，初比二，二比三，三比四，四比五，五比上。八曰远不相比。” 九曰乘本爻，在彼爻之上。十曰承本爻，在彼爻之下。

杨氏。〈失名〉《玉井易说》二卷。〈佚〉

王申子曰：“玉井杨氏家传《易》学，盖自五世祖得之㬊莲荡，莲荡得之晦庵，渊源有自，故其家如字溪、如以斋，各有《易说》行世。玉井以明《易》擢高科，年将八十，工于《易》。今见予《辑说》，特编二帙，与予辨难。平山蹇氏为之跋。”

朱升《周易旁注前图》二卷。〈存〉《周易旁注》十卷。〈存〉

子同《家传》曰：“公作诸《旁注》，离而观之，则逐字为训，合而诵之，则文义成章，纲提目举，一览可知。旁注不足以尽其蕴，则列于前图以表之，而千古不释之疑，于是乎定矣。”

梁寅“《周易参义》十二卷。”〈存〉

《明太祖实录》：“寅字孟敬，临江新喻人。辟集庆路儒学训导，以亲老辞归，隐居教授。所著有《周易参义》。”

汪克宽《周易程朱传义音考》〈佚〉

吴国英曰：“先生讳克宽。字德辅。以经学教授宣歙间。学者称为环谷先生。”

赵汸《大易文铨》八卷。〈存〉

汸，字子常，休宁人，师事九江黄泽。

鲍恂《大易举隅》三卷。〈存〉

《浙江通志》：“恂字仲孚，崇德人，徙嘉兴西溪，三领元浙江省试。洪武初，召至京师，命为文华殿大学士。”

郭樌《易说》。〈佚〉

《浙江通志》：“字德茂，仙居人，徙家太平。洪武初，用荐知饶阳县事。及卒，门人私谥贞成先生。”

周南“老《易传》”·杂说〈佚〉

钱氏曰：南老字正道，其先道州人。国初，征赴太常，议“郊祀礼。” 礼成，发临濠居住，放还卒。

胡琏《易学会通》。〈未见〉

《江西通志》：“字商用，高安人。洪武初，荐为句容教谕。”

何英《易经发明》。〈未见〉

《江西通志》：“何英字积中，鄱阳人。学于元儒王松坞，自号梅谷。累荐不起，建玉谿书院，以纳来学者。”

林大同《易经奥义》二卷。〈未见〉

《姑苏志》，“字逢吉，其先长乐人。曾祖以下皆官常熟，因家焉。洪武中，为开封训导。”

欧阳贞“《周易问辨》三十卷。”〈未见〉

《江西通志》：“欧阳贞字元春，分宜人。受业于揭傒斯及乡进士夏镇。洪武初以《易》魁乡试，官考城主簿。”

朱谧《易学启蒙述解》二卷。〈存〉

《温州府志》：“朱谧字思宁，永嘉人。洪武初，仕学正。”

王润孙《周易图解》。〈佚〉

《括苍汇纪》“王润孙青田人。国初以荐任本学教谕。”

张洪“《周易传义会通》十五卷。”〈未见〉

《吴中人物志》：“字宗海，常熟人。所著有《四书解义》二十卷，《周易传义会通》十五卷，《尚书补传》十二卷，《诗经正义》十五卷。”

方孝孺《大易枝辞》：〈佚〉

孝孺字希直，一字“希古。” 世居临海侯城里。

胡广等《周易传义大全》二十四卷，又《义例》一卷〈存〉

《明成祖实录》：永乐十二年十一月甲寅，上谕行在翰林院学士胡广、侍讲金幼孜曰：“《五经》《四书》，皆圣贤精义要道，其传注之外，诸儒议论有发明馀蕴者，尔等采其切实之言，增附于下，务极精备，庶几以垂后世。” 命广等总其事，仍命举朝臣及在外教官有文学者同纂修，开馆东华门外，命光禄寺给朝夕馔。十三年九月己酉，《五经四书大全》成，广等以进，上览而嘉之，亲制序于卷首，御奉天殿受之，命礼部刊赐天下。庚戌，赐纂修官翰林院学士兼左春坊大学士胡广，右春坊右庶子兼翰林院侍讲杨荣，右春坊右谕德兼翰林院侍讲金幼孜，翰林院修撰萧时中、陈循，编修周述、陈全、林志、李贞、陈景著，检讨余学夔、刘永清、黄寿生、陈燧、陈用，典籍黄约仲，庶吉士凃顺，礼部郎中王羽，兵部郎中童谟，礼部员外郎吴福，北京刑部员外郎吴嘉靖，礼部主事黄裳，刑部主事段民、洪顺、沈昇、章敞、杨勉、周忱、吾绅，广东道监察御史陈道潜，大理评事王选，太常寺博士黄福，北京国子监博士黄复原，太医院御医赵友同、泉州府儒学教授曾振、常州府儒学教授廖思敬、蕲州儒学正傅舟、大庾县儒学教谕王进、济阳县儒学教谕杜观、善化县儒学教谕颜敬守、常州府儒学训导彭子斐、镇江府儒学训导留季安，钞币有差，仍赐宴于礼部。

按永乐中诏修《五经》《四书大全》，开馆则给月馔，书成则赐钞赐币。又御制序文颁行，称为“广大悉备。” 不知胡广诸人止就前儒之成编，一加抄录而去其名。如《诗》则取诸刘氏，《书》则取诸陈氏，《春秋》则取诸汪氏，《四书》则取诸倪氏，《礼》则于陈氏《集说》外增益吴氏之《纂言》，《易》则天台鄱阳二董氏，双湖云峰二胡氏，于诸书外全未寓目，所谓《大全》乃至不全之书也。夫既窃其廪赐，并未效纤毫搜采之勤，攘私书为官书以罔其上，岂不顾博闻之士见而齿冷乎？即此可见胡广心术之不纯，而同事诸臣亦苟且游戏甚矣。

杨士奇“《周易直指》十卷。”〈未见〉

初名㝢，以字行，泰和人。以辞召，事建文皇帝，入翰林。太宗靖难，改编修，入直文渊阁。历事献、景、裕三陵。累官少师、华盖殿大学士。卒赠太师，谥“文贞。”

王达《易经选注》。〈未见〉

达，字达善，无锡人。洪武中，举明经，除国子助教。永乐中，擢翰林编修，迁侍读学士。

赵友士《易义》一卷。〈佚〉

杨士奇曰：“《易义》一册，建宁赵友士以教其徒者。” 赵故建宁经，师余为审理时，赵为伴读，往还相好也。

张文选《易经讲义》。〈未见〉

《温州府志》：“字士铨，永嘉人。永乐丙戌进士，改庶常。”

刘髦《石潭易传撮要》一卷。〈未见〉

《江西通志》：“字孟恂，永新人。永乐戊子举人，学者称石潭先生。”

林志“《周易集说》三卷。”〈未见〉

《姓谱》：“字尚默，闽县人。永乐壬辰进士，累官侍讲。”

张敔《京氏易考》。〈未见〉

《人物考》：“字伯起，合肥人。永乐中，贡入太学，除广东道监察御史。”

李贤《读易记》一卷。〈存〉

《名臣言行录》：“字原德，邓州人。宣德癸丑进士，仕至少保、吏部尚书、华盖殿大学士。卒赠太师，谥文达。”

徐良《读易指南》。〈佚〉

《湖广总志》：“徐良字明善，邵阳人。宣德中，以经明行修任本县儒学训导。秩满以荐擢知均州。”

刘定之“《周易图释》十二卷。”〈未见〉

《言行录》：“定之字主静，江西永新人。正统丙辰进士，仕至礼部左侍郎。卒赠礼部尚书，谥文安。”

金润《周易图解》。〈佚〉

《上元县志》：“字伯玉，正统戊午举人，历南安知府。”

王恕《玩易意见》二卷。〈存〉

《言行录》：“恕字宗贯，陕西三原人。正统戊辰进士，仕至太子太保、吏部尚书。卒赠太师，谥端毅。”

包瑜《周易衍义》。〈佚〉

《括苍汇纪》：“包瑜字希贤，青田人。景泰庚午举人，官教谕。淮王聘为客。著《周易衍义》。”

杨守陈《读易私抄》。〈未见〉

《人物考》：“杨守陈字维新，鄞县人，景泰辛未进士，累”

官吏部右侍郎。卒谥“文懿。” 著有《读易抄》。

刘诚《周易衍辞》。〈未见〉

诚字敬之，鸡泽人。天顺丁丑进士，官至湖广布政司参议。其书专辨焦氏《纳甲飞伏》之非。

吾冔《周易传义会同》。〈未见〉

《范路》曰：字景端，开化人。天顺己卯举人，江浦教谕。

张元祯《周易要语》。〈未见〉

范路曰。元祯字廷祥。南昌人。天顺庚辰进士。官至吏部左侍郎。学者称“东白先生。”

罗璟《周易程朱异同》〈未见〉

《姓谱》：“字明仲，南城人。天顺甲申进士，历祭酒。”

姚绶《大易天人合旨》〈未见〉

俞汝言曰。字公绶。嘉善人。天顺甲申进士。官御史。

《金旅易》意。〈未见〉

《括苍汇：纪》：“金旅，字崇吉，丽水人。天顺间贡生，仕为云南永昌府判。”

《桑悦易抄》。〈未见〉

悦字民怿，常熟人。成化乙酉乡荐，除泰和训导，迁长沙通判，调柳州。

罗伦《周易说旨》四卷。〈存〉

《言行录》字彝正，永丰人。成化丙戌状元，授修撰。

张昇《易爻用九六说》一篇：〈存〉

沈进曰：张昇，南城人。成化己丑进士第一。历官太子太保，礼部尚书。谥《文僖》。

谢理《周易解》。〈未见〉

《太平府志》：“理字一卿，成化壬辰进士，著《周易解》。”

洪贯《周易解疑》：〈未见〉

贯字唯卿，鄞县人。成化丁酉举人，从化知县。

叶应《易卦方位次序图》一卷。〈未见〉

《广东通志》：“字子唯，归善人。成化戊戌进士，广西庆远知府。”

吴琏《周易订疑》。〈未见〉

《南海县志》：“字美中，成化甲辰进士，含山、进贤知县。”

蔡清《周易蒙引》二十四卷。〈存〉

《人物考》：“字介夫，晋江人。成化甲辰进士。”

王云凤《订正复古易》十二篇。〈未见〉

云凤字应韶，和顺人。成化甲辰进士，历官巡抚宣府副都御史。所居在县之“虎谷” ，因以为号。与“虚斋” 蔡氏为同年而师事之。

杨廉《先天后天图学考正》〈未见〉

范路曰：康字方震，丰城人。成化丁未进士。历官南京礼部尚书。谥文恪。学者称“月湖先生。”

王启《周易传疏》。〈未见〉

《台州府志》：“王启字景昭，黄岩人。成化丁未进士，历官刑部右侍郎。学者称东瀛先生。”

刘绩《周易正训》。〈未见〉

《湖广通志》：“绩，江夏人。弘治庚戌进士。”

胡易《易经渊源》〈佚〉

《江西通志》：“字光贞，宁都人。弘治庚戌进士，官吏科给事中。”

王绪《易学辨疑》。〈未见〉

字绍夫，江西乐平人。弘治壬子举人，忠州知州。

诸葛骏《易经集说》〈未见〉

《闽书》：“骏字文敏，晋江人。弘治壬子举人，除永嘉县儒学训导。著有《易经集说》。”

何孟春《易疑初筮告蒙约》十二卷。〈存〉

字子元，郴州人。弘治癸丑进士。除兵部职方主事，历郎中，出补河南参政，入为太仆卿，以佥都御史巡抚云南，召为吏部右侍郎。世庙即位，诏议“尊亲礼” ，子元率部院台谏跪泣于左顺门。左迁南工部右侍郎，无何，削籍。穆庙初，追赠礼部尚书，谥“文简。”

胡世宁《读易私记》四卷。〈未见〉

《姓谱》：“世宁字永清，仁和人。弘治癸丑进士。江西按察时，上疏论宸濠反状，系锦衣狱，减死戍辽。濠诛，起陞佥都御史，历兵部尚书。赠少保，谥端毅。”

何垕《易经解》。〈未见〉

《建昌府志》：“字朝举，新城人。弘治癸丑进士，程番知府。”

《陈凤梧集定古易》十二卷。〈存〉

凤梧字文鸣，弘治丙辰进士。武宗朝官南京吏部侍郎兼右都御史，巡抚应天。

童品《周易翼义》。〈未见〉

《人物考》：“童品字廷式，兰谿人。弘治丙辰进士，官兵部员外郎。所著有《周易翼义》。”

刘玉《执斋易图说》一卷。〈存〉

玉，万安人。弘治丙辰进士。历官刑部左侍郎。

左辅《周易本义附说》〈未见〉《周易图说》一篇。〈存〉

辅字弼之，泾县人。弘治丙辰进士，宁州知州。

钱贵易通。〈未见〉

贵字元抑，吴人。弘治戊午举人，鸿胪寺丞。

许诰《图书管见》一卷。〈未见〉

《人物考》：“诰字廷编，灵宝人。弘治己未进士，历官南京户部尚书。”

都穆《周易考异》。〈未见〉

穆字元敬，吴县人。弘治己未进士。授工部都水主事，历礼部主客郎中，太仆少卿致仕。

童器《易经讲义》。〈佚〉

《温州府志》：“器字大用，弘治己未进士，镇远知府。”

周用《读易日记》一卷。〈存〉

用字行之，吴江人。弘治壬戌进士。历吏、刑二部侍郎，工、刑二部尚书。以左都御史加太子少保，特诏为吏部尚书。卒于位。赠太子太保，谥《恭肃》。

郑禧《周易本义音释》。〈佚〉

《括苍汇纪》“郑禧缙云人。弘治甲子举人，信阳知州。”

崔铣《读易馀言》五卷。〈存〉《易大象说》一卷。〈存〉

《言行录》：“崔铣字子锺，河南安阳人。弘治乙丑进士，仕至礼部右侍郎。卒谥文敏。”

湛若水“《修复古易经传训测》十卷。”〈佚〉

湛文简公、字元明；弘治乙丑进士，仕至南京吏部尚书；学者称“甘泉先生。”

顾应祥《读易愚得》一卷。〈未见〉

《姓谱》：“应祥字惟贤，长兴人。弘治乙丑进士，官刑部尚书。”

《安磐易牖》。〈佚〉

《姓谱》：安磐字公石，嘉定州人。弘治乙丑进士，官兵科都给事中。以争《大礼》，落职。

穆孔晖《读易录》。〈未见〉

《姓谱》：“孔晖字伯潜，棠邑人。弘治乙丑进士，历礼部左侍郎兼翰林院学士。谥文𥳑。”

田汝耔《周易纂义》。〈未见〉

《开封府志》：“田汝耔字勤甫，祥符人。弘治乙丑进士，由刑科给事中转湖广按察副使。”

张邦奇《易说》一卷。〈存〉

邦奇，字常甫，鄞县人。弘治乙丑进士。改庶吉士，授检讨。历南礼部尚书。赠太子太保，谥《文定》。

郑善夫《易论》一卷。〈存〉

善夫字继之，别号少谷山人。弘治乙丑进士。正德末，以礼部员外郎谏南巡，杖阙下乞归。嘉靖改元，用荐起为南京刑部郎中，改吏部稽勋郎。

伊伯熊《易学讲义》四卷。〈未见〉

吴人，徙上元。正德丁卯举人，除深州知州，改祁州。

吕柟《周易说翼》三卷。〈存〉

《言行录》：“柟字仲木，高陵人。正德戊辰赐进士第一。”

王崇庆“《周易议卦》二卷。”〈存〉

《姓谱》：“崇庆字德征，开州人。正德戊辰进士，历南京吏、礼二部尚书。”

唐龙《易经大旨》四卷。〈存〉

《金华府志》：“唐龙字虞佐，兰谿人。正德戊辰进士，历官太子太保，吏部尚书。卒谥文襄。”

韩邦奇《易学启蒙意见》四卷〈存〉《易占经纬》四卷。〈存〉《卦
爻要图》。〈存〉《易林》推用。〈未见〉

《言行录》：“邦奇字汝节，朝邑人。”

锺芳《学易疑义》三卷。〈存〉

《广东通志》：“芳字仲实，崖州人，徙琼山。正德戊辰进士，官至户部右侍郎。”

夏良胜《周易变卦传》。〈未见〉

《建昌志》，“字于中，南城人。正德戊辰进士，官太常卿。”

王大用《易经安玩录》。〈未见〉

《人物考》：“王大用字时行，南直隶兴化人。正德戊辰进士，历南京刑部左侍郎。”

杨慎《易解》一卷。〈未见〉

慎字用修，新都人，少师廷和之子。

王道《周易亿》四卷。〈存〉

《姓谱》：“字纯甫，武城人。正德辛未进士，吏部左侍郎。”

戚雄《易原》二卷。〈未见〉

雄字世英，金华人。正德辛未进士。南京监察御史。

余本《易经集解》十二卷，　《读易备忘》〈未见〉

本字子华，鄞县人。正德辛未，廷对第二，授编修。

孙承恩《易卦通义》。〈佚〉

《徐文贞公志墓》曰：“公讳承恩，字贞甫，华亭人。正德辛未进士。历官礼部尚书。赠太子太保，谥‘文𥳑’。”

贡珊《易经发钥》。〈未见〉

《姓谱》：珊字廷甫，宣城人。正德辛未进士，唐山知县。

汪必东《易问大旨》。〈佚〉

《湖广总志》：“字希浍，崇阳人。正德辛未进士，南河参政。”

张辰《易经讲义》。〈未见〉

《太仓州志》：“张辰字伯逢，正德癸酉举人。”

胡东《易经象诀》：〈未见〉

《金华府志》：“东，字时震，汤溪人。正德癸酉举人，从枫山章氏学，乡党称曰‘古愚先生’。”

马理《周易赞义》十七卷。〈阙〉

《陕西通志》：“理字伯循，三原人。正德甲戌进士，仕至南京光禄寺卿。学者称谿田先生。”

金贲亨《学易记》五卷。〈存〉

《姓谱》：贲亨字汝白。正德甲戌进士，历提学副使。

舒芬《易笺问》一卷。〈存〉

《言行录》：“芬字国裳，进贤人。正德丁丑赐进士第一，授翰林修撰，谪广东市舶副提举，复职卒谥文节。”

季本《易学四同》八卷，《图文馀辨》一卷，《蓍法别传》一卷，
《古易辨》一卷〈俱存〉

本字明德，正德丁丑进士。嘉靖间，以御史言事谪官，后稍迁至长沙知府。

史于光“《周易解》十卷。”〈未见〉

《闽书》：“于光字中裕，晋江人。正德丁丑进士，改庶吉士，授吏科给事中。”

刘黻《易经卦变》：〈未见〉

沈𫓧《志墓》曰：“字伯绣，衡阳人。正德丁丑进士，官行人。谏南巡受杖，改南国子学正，选授广东道御史。”

王渐逵《读易记》三卷。〈未见〉

《人物考》：“字用仪，番禺人。正德丁丑进士，刑部主事。”

林希元《易经存疑》十二卷。〈存〉

《泉州志》：“字茂贞，同安人。正德丁丑进士，大理寺丞。”

陈琛《易经通典》六卷。〈存〉

《人物考》：“陈琛字思献，号紫峰，晋江人。正德丁丑进士，历官江西提学佥事。”

周臣《大易圣传》。〈未见〉

《云南志》：“字荩臣，南县人。正德丁丑进士，国子助教。”

方献夫《周易约说》十二卷。〈存〉

《姓谱》：“献夫字叔贤，南海人。正德辛巳进士。仕至少师、大学士。谥文襄。”

刘濂《易象解》六卷。〈未见〉

字濬伯，南宫人。正德辛巳进士，知杞县，擢御史。

甯钦“《周易宗旨》八卷。”〈未见〉

《衡州府志》：“钦，字宗尧。中乡举，署诸暨教谕。正德中，官御史。武皇南巡，疏请回銮。”

袁颢《周易奥义》八卷。〈未见〉

颢，字孟常，世居陶庄之净池，著有《周易奥义》八卷。

丁征《周易注解》〈佚〉

《绍兴府志》：“丁征字允中，新昌人。”

戴圭《易经大旨》。〈未见〉

《宁波府志》：“戴圭字秉诚，鄞人。学者称野桥先生。”

胡居仁《易通解》。〈未见〉

居仁，字叔心，馀干人。以敬名斋，学者称“敬斋先生。” 万历己酉，追谥“文敬” ，从祀孔庙。

朱星《周易通解》。〈未见〉

《太仓州志》：“朱星字兆文，州学生。”

陶廷奎《周易笔意》十五卷。〈未见〉

廷奎，会稽人。官武学训导。

徐体干《周易不我解》六卷。〈阙〉

黄百家曰：“体干字行健，长淮卫人。嘉靖癸未进士。”

李舜臣“《愚谷易解》二卷。”〈未见〉《易卦辱言》一卷。〈存〉

《姓谱》：“字懋钦，乐安人。嘉靖癸未进士，官太仆寺卿。”

潘恩《周易辑义》三卷。〈未见〉

《人物考》：“字子仁，上海人。嘉靖癸未进士，历官都察院左都御史。赠太子少保，谥恭定。”

叶良珮《周易义丛》十六卷。〈存〉

《台州府志》：“叶良珮字敬之，浙江太平人。嘉靖癸未进士，仕止刑部郎中。”

《丰坊古易世学》十五卷。〈存〉《易辨》一卷。〈存〉

字存礼，鄞县人。嘉靖二年进士。除礼部主事。按《丰坊易辨》以孔子授《易》于商瞿，故其《说文言传》凡云“何谓也” ，言是瞿所问。凡云“子曰” ，则夫子答辞。

蔡润宗《易》学正言。〈未见〉

《闽书》：“润宗字克昌，晋江人。嘉靖乙酉举人，除馀杭知县，以《易》学正言教士。”

陈深《周易然疑》：〈佚〉

《长兴县志》：“字子渊。嘉靖乙酉举人，知归州，调荆门。”

蒋经《易经讲义》〈佚〉

《两浙名贤录》：“蒋经字引之，开化人。嘉靖乙酉领乡荐，知昌平州。”

郑守道《易解》。〈未见〉

《闽书》：“郑守道字用行，福州人。嘉靖戊子举人，尝主白鹿洞教事，迁徽州府通判。”

罗洪先《易解》一卷。〈存〉

罗洪先字达夫，吉水人。嘉靖己丑赐进士第一，除翰林修撰。以言事削籍为民。学者称“念庵先生。” 隆庆元年诏赠光禄卿，谥《文恭》。

杨爵《周易辨录》四卷。〈存〉

《姓谱》：爵字伯修，富平人。嘉靖己丑进士，历御史，直言下狱，释为民。隆庆元年赠大理丞。

林性之《易经浅说》。〈未见〉

《人物考》：“林性之字师吾，晋江人。嘉靖己丑进士，官”

南京户部广西司郎中

薛甲《易象大旨》八卷。〈存〉

《人物考》：“薛甲字应登，江阴人。嘉靖己丑进士，历江西按察副使。”

黄光昇《读易私记》〈未见〉

《姓谱》：“字明举，晋江人。嘉靖己丑进士，历刑部尚书。”

熊过《周易象旨决录》七卷。〈存〉

《姓谱》：“熊过字叔仁，四川富顺人。嘉靖己丑进士。”

黄中《易经记蒙》。〈未见〉

《括苍汇纪》：“黄中字文卿，遂昌人。嘉靖辛卯举人，除知铅山县。入为御史，迁天津兵备副使。”

蔡元伟《易经聚正》。〈未见〉

《闽书》：“蔡元伟字伯瞻，晋江人。嘉靖辛卯领乡荐，除知德安县事，迁杭州府通判、抚州府同知。有《四书折衷》《易经聚正》各若干卷。”

王畿“《大象义述》一卷。”〈存〉

《人物考》：“畿字汝中，山阴人。学者称龙谿先生。嘉靖壬辰进士，历兵部主事。”

吴悌《易说》十卷。〈未见〉

悌，金谿人。嘉靖壬辰进士。历官南京刑部右侍郎。

米荣《易说》。〈未见〉

《邵武府志》：“荣字仁夫，三井塅人。嘉靖壬辰进士，历布政使司左参议。”

吕光洵《易笺》。〈未见〉

《绍兴府志》：“吕光洵字信卿，新昌人。嘉靖壬辰进士，仕至南京工部尚书。”

吴绅《易通》。〈未见〉

《闽书》：绅字克服，仙游人。嘉靖丁酉举人，历常州府通判。归，讲学于凤山寺。

游震得《周易传义会通》。〈未见〉

《人物考》：“游震得字汝潜，嘉靖戊戌进士，历佥都御史，学者称为让谿先生。”

方逢时《周易外传》一卷。〈未见〉

逢时字行之，嘉鱼人。嘉靖辛丑进士，累官太子少保、兵部尚书。

张鹗翼《易说辨讹》。〈未见〉

鹗翼字习之，上海人。嘉靖辛丑进士。累官“右佥都御史，巡抚贵州。”

陈士元《易象钩解》四卷，《易象汇解》二卷〈俱存〉

士元字心叔，应城人。嘉靖甲辰进士。

沈束《周易通解》·《易图》〈未见〉

《姓谱》：字宗约，会稽人。嘉靖甲辰进士，历给事中。疏劾严嵩诏狱，释为民。隆庆改元，起擢通政；辞不出。

吴文光《周易会通》。〈未见〉

字有明，婺源人。嘉靖丙午举人，学者称“一源先生。”

陈嘉谟《周易就正略义》五卷。〈未见〉

庐陵人。嘉靖丁未进士。

王樵《周易私录》：〈未见〉

樵字明逸，金坛人。嘉靖丁未进士。官刑部侍郎、南京右都御史。卒谥《恭简》。

李先芳《周易折衷录》五卷。〈未见〉

字伯承，濮州人。嘉靖丁未进士。

梅继勋《周易管窥》四卷。〈未见〉

宣城人。嘉靖己酉举人，官黄州府通判。

张四知《易经辨疑》〈未见〉

《汝宁府志》：“张四知字子畏，信阳州人。嘉靖庚戌进士，历官四川按察司佥事。”

鲁邦彦《图书就正录》一卷。〈存〉

邦彦字朝选，雎州人。嘉靖庚戌进士。

李载贽《九正易因》四卷。〈存〉

《闽书》：李载贽，晋江人。嘉靖壬子举人。

徐师曾“《今文周易演义》十二卷。”〈存〉

《人物考》：“师曾字伯鲁，吴江人。嘉靖癸丑进士，改庶吉士，授兵科给事中，历礼科左给事中。”

姜宝《周易传义补疑》十二卷。〈存〉

《人物考》：“宝字廷善，丹阳人。嘉靖癸丑进士，历南京礼部尚书，加太子太保。”

程廷策《读易琐言》：〈未见〉

《人物考》：“字汝阳，歙县人。嘉靖癸丑进士，辰州知府。”

孙应鳌“《淮海易谈》四卷。”〈存〉

如皋人。嘉靖癸丑进士，南京工部尚书。谥《文恭》。

邓元锡《易经纬》五卷。〈佚〉

高佑。曰字汝极。万历戊寅，绎《易》于廪山。

刘稳《易义折衷》〈佚〉

《湖广总志》：“字朝重，酃县人。嘉靖丙辰进士，南京太仆少卿。”

陈锡《易原》一卷。〈存〉

《台州府志》：“锡字元之，临海人。嘉靖丙辰进士，官礼部主事。忤严嵩，罢归。杜门著书，有《易原》一卷。”

王之士《大易》图象参。〈未见〉

字欲立，蓝田人。嘉靖戊午举人。

《长兴县志》：“福字常甫。嘉靖戊午举人，官沔阳知州。”

王世懋《易解》一卷。〈存〉

世懋字敬美。嘉靖己未进士，官南京太常寺少卿。

蔡国熙《易解》。〈未见〉

《广平府志》：“国熙字春台，永年人。嘉靖己未进士，历官山西提学副使。”

李文缵《易解》。〈未见〉

《闽书》：“李文缵，泉州南安人。嘉靖辛酉举人。”

孙振宗《易学说约》。〈未见〉

晋江人。嘉靖壬戌进士，官行人。

薛东海《易经解酲》：〈存〉

《汾州府志》：“东海字元泉，永宁州人。嘉靖壬戌进士。”

张大雅《易卦纬论》：〈未见〉

《平湖县志》：“大雅字心平，嘉靖甲子举人。”

杨时乔“《周易古今文全书》二十一卷。”〈存〉

号“止庵。” 嘉靖乙丑进士。

任惟贤“《周易义训》十卷。”〈存〉

惟贤字功懋，黄陂人。嘉靖庚子举人。

孙从龙“《周易参疑》十卷。”〈存〉

从龙字化光，吴江人。隆庆戊辰进士，江西按察使。

刘元卿“《大易观》二卷。”〈未见〉

元卿，字调父，江西安福人。隆庆庚午举人，官礼部主事。

唐鹤征《周易象义》四卷。

武进人，隆庆辛未进士，官至太常寺少卿。

黄洪宪《周易集说》三卷。〈未见〉

字懋忠，嘉兴人。隆庆辛未进士，官翰林院掌院。

郭子章《蠙衣生易解》十五卷。〈存〉

字相奎，泰和人。隆庆辛未进士，累官都察院。

吴中立《易诠》古本三卷。〈存〉

字公度，浦城人。隆庆辛未进士。

邹德涵《聚所先生易教》一卷。〈未见〉

安福人。隆庆辛未进士。

李天植《易经疏义》。〈未见〉

字性甫，广德州人。隆庆辛未进士。

姚舜牧《易经疑问》十二卷。〈存〉

字虞佐，乌程人。万历癸酉举人。

《颜素易研》六卷。〈存〉

字质卿，怀宁人。万历甲戌进士。

范守己“《周易会通》十三卷。”〈未见〉

字岫云，洧川人。万历甲戌进士，官陕西布政参议。

唐伯元《易注》。〈未见〉

字仁卿，广东澄海人。万历甲戌进士，官《文选郎》。

曾朝节《易测》十卷。

字植斋，临武人。万历“丁丑第三人及第，礼部尚书。”

刘元标《易彀通》一卷。〈存〉

字尔瞻，万历丁丑进士，官至都察院左都御史。

沈瑞临《易义》十卷。〈未见〉

《浙江新志》：“沈瑞临字梦锡，仁和人。万历丁丑进士，学者称约庵先生。”

徐三重《庸斋易义》一卷。〈存〉

字伯同，青浦人。万历丁丑进士，官刑部主事。

苏濬“《周易冥冥篇》四卷”〈存〉

晋江人。万历丁丑进士。官广西布政司参政。

王豫《周易翼》。〈未见〉

《乌程县志》：“豫字介夫，万历丁丑进士。”

沈孚闻《周易日抄》十一卷。〈存〉

字贞孺，吴江人。万历丁丑进士。

屠隆“《读易便解》四卷。”〈存〉

字长卿，鄞县人。万历丁丑进士。

杨启《新易林疑说》二卷。〈存〉

字穉实，晋江人。万历己卯举人，官知州。

李登“《易知斋易说》一卷。”〈未见〉

景陵人。万历庚辰进士。

锺化民《读易抄》十四卷。〈存〉

仁和人。万历庚辰进士。官右佥都御史，巡抚河南。

孟化鲤：《读易寤言》：〈未见〉

字“叔龙，新安人。万历庚辰进士，官文选司郎中。”

李廷机《易经纂注》四卷。〈存〉《易答问》四卷。〈存〉

字尔张，晋江人。万历癸未第二人及第。官至大学士。谥《文节》。

邹德溥《易会》八卷。〈存〉

安福人。万历癸未进士，官洗马。

钱一本“《像象管见》七卷。”〈存〉

字启新，武进人。万历癸未进士。官御史，巡按广西。

姜应麟《周易容光易会》。〈未见〉

字泰符。万历十一年进士。官户科给事中。

徐常吉《易解》。〈未见〉

武进人，万历癸未进士。官浙江按察司佥事。

饶伸《周易汇解》。〈未见〉

进贤人。万历癸未进士。官吏部主事。

潘士藻《洗心斋读易述》十七卷。〈存〉

婺源人。万历癸未进士，官至尚宝司少卿。

徐即登《易说》九卷。〈未见〉

丰城人。万历癸未进士。官至河南按察使。

张天德《读易记》。〈未见〉

字新吾。万历癸未进士，湖广按察副使。赠太仆少卿。

顾允成《易图说亿言》四卷。〈存〉

字季时，“泾阳先生弟。” 万历癸未进士，官礼部主事。

许子伟《广易通》二卷。〈未见〉

字甸南，万历丙戌进士。官户科左给事中。

刘德泳“《湛源子三读易》一卷，《易林说疑》”二卷〈未见〉

安福人。万历丙戌进士。

罗大纮《周易古本》一卷。〈未见〉

字匡湖，吉水人。万历丙戌进士，官礼科给事中。

袁黄《周易补传》四卷，《河图洛书解》一卷〈俱未见〉

字了凡。万历丙戌进士，历职方主事。

万纯忠《周易笺疏》〈未见〉

《南阳府志》：“万纯忠，邓州人。万历戊子举人。”

焦竑《易筌》六卷。〈存〉

字弱侯。万历“己丑进士第，翰林院修撰。”

高攀龙“《大易易简说》三卷。”〈存〉

字云从，无锡人。万历己丑进士，官左都御史。

郝敬“《周易正解》二十卷。”〈存〉

字仲舆，京山人。万历己丑进士。

张纳陛《学易饮河》八卷。〈存〉

字以登，宜兴人。万历己丑进士。

方大镇《易意》四卷。〈未见〉

字君静，桐城人。万历己丑进士。

陈幼学《周易管窥》。〈佚〉

字志行，无锡人。万历己丑进士，官至太常卿。

王述《古易筌》：〈存〉

字信甫，禹州人。万历己丑进士。

吴炯《周易绎旨》八卷。〈存〉

字晋明，华亭人。万历己丑进士，南京太仆寺卿。

笪继良“《鹅湖读易编》十二卷。”〈未见〉

字我箴，丹徒人。万历辛卯举人。

吴默《易说》六卷。〈存〉

字因之，吴县人。万历壬辰进士，太仆寺卿。

姚文蔚“《周易旁注会通》十四卷。”〈存〉

字养谷，钱塘人。万历壬辰进士，仕至太仆寺少卿。

李本固“《古易汇编意辞集》十七卷”〈存〉

字维宁，临清州人。万“历壬辰进士，官太仆少卿。”

杨廷筠《易显》六卷。〈存〉《易总》一卷。〈未见〉

字淇园，仁和人。万历壬辰进士，仕顺天府丞。

汤宾尹《易经翼注》四卷。〈存〉

宣城人。万历乙未进士第二，官至国子监祭酒。

孙慎行《周易洛义纂述》六卷。〈存〉《不语易义》二卷。〈存〉

字闻斯，武进人。万历“乙未《进士》第三，历礼部尚书。”

曹学佺“《周易通论》六卷。”〈未见〉《周易可说》七卷。〈存〉

字能始，候官人。万历乙未进士。

《史记事读易梦觉》九卷。〈未见〉

渭南人。万历乙未进士。

刘宗周“《周易古文抄》三卷，《读易图记》”一卷〈存〉《易衍》：〈未见〉

字念台，山阴人。万历辛丑进士，仕都察院都御史。

薛三省《易蠡》二卷。〈存〉

字鲁叔，定海人。“万历辛丑进士，累官礼部尚书。”

王三善“《周易象注》九卷。”〈存〉

字彭伯，永城人。万“历辛丑进士，官佥都御史。”

魏濬“《周易古象通》八卷。”〈存〉

字苍水，松谿人。万历甲辰进士，官“右佥都御史。”

高捷《易学象辞》二集十二卷。〈存〉

字中白，淄川人。万历甲辰进士。

杨瞿崃《易林疑说》十卷。〈存〉

字穉实，晋江人。万历丁未进士，官江西提学副使。

王纳谏“《周易翼注》三卷。”〈存〉

字圣俞，江都人。万历丁未进士。

文翔凤《邵窝易诂》一卷。〈存〉

字太青，西安三水人。万历庚戌进士。

程玉润《周易演音》六十五卷。〈存〉

玉润，常熟人。万历癸丑进士。

钱继登《易篑》三卷。〈存〉

龙门人，万历丙辰进士，官右佥都御史。

吴极《易学》五卷。〈存〉

字元无，汉阳人。万历丙辰进士。

方孔炤“《周易时论》十五卷。”〈存〉

字潜夫，桐城人。万历丙辰进士。

汪邦柱《周易会通》十二卷。〈存〉

字砥之，长洲人。万历己未进士，官湖广参议。

叶宪祖《大易玉匙

字美度，馀姚人。万历己未进士，仕广西按察使。

陈仁锡《羲经易简录》八卷。〈存〉

字明卿，长洲人。天启壬戌，赐《进士》第三人，历南京国子监祭酒。卒谥《文庄》。

黄道《周易象正》十四卷。〈存〉

字幼元，镇海人。天启壬戌进士，改庶吉士，除编修。崇祯丙子掌司经局，死于难。

倪元璐《儿易内仪》六卷，《外仪》十五卷〈存〉

字玉汝，上虞人。天启壬戌进士，改庶吉士，官礼部尚书。京师陷，死之。

龙文光《乾乾篇》三卷。〈存〉

马平人，天启壬戌进士，历官右佥都御史。死难。

《文安之易佣》十四卷。〈存〉

天启壬戌进士，授检讨，历左谕德，掌司经局印。

林引昌《周易耨义》六卷。〈存〉

晋江人。天启壬戌进士，吏部郎中。

张镜心《易经增注》十二卷。〈存〉

磁州人，天启壬戌进士。

周瑞豹《易解》六卷。〈未见〉

字元叔，吉水人。天启壬戌进士，历官尚宝卿。

陈廷谟《羲画管窥》。〈未见〉

《广平府志》：“陈廷谟字献明，成安人。天启壬戌进士。”

朱之俊《周易纂》六卷。〈存〉

字沧起，汾阳人。天启壬戌进士，历侍讲。

何楷“《古周易订诂》十六卷。”〈存〉

字元子，漳州人。天启乙丑进士，累官礼部尚书。

侯峒曾《易解》三卷。〈存〉

字豫瞻，嘉定人。天启乙丑进士，历官左通政。

成勇程易发〈未见〉

字宝慈，乐安人。天启乙丑进士，山西道御史。

朱天麟《易鼎三然》四卷。〈存〉

字震青，吴江人。崇祯戊辰进士。

张溥“《周易注疏大全合纂》六十八卷。”〈存〉

溥字天如，太仓州人。崇祯辛未进士，改庶吉士。

马权奇《尺木堂学易志》三卷〈存〉

字巽倩，会稽人。崇祯辛未进士，工部主事。

颜茂猷“《天皇河图》二卷。”〈未见〉

字壮其，龙溪人。崇祯甲戌，以《五经》中会试，奉旨列正榜前，授精膳司主事。

吴锺峦《易卦说》：〈未见〉

字峦穉，武进人。崇祯甲戌进士，桂林推官。学者称“霞舟先生。”

陈际泰“《易经大意》七卷，《群经辅易说》一卷，《周易翼简
捷解》”十六卷〈俱存〉

际泰字大士，临川人。崇祯甲戌进士，官行人。

俞墨华《易渡》：〈未见〉

字君翰。崇祯甲戌进士。官刑部主事。

秦镛《易序图说》二卷。〈存〉

字大音，无锡人。崇祯丁丑进士，官监察御史。

王正中《周易注》。〈未见〉

字仲㧑，深泽人。崇祯丁丑进士，官“御史。”

方以智《易馀》二卷。〈未见〉

字密之，桐城人。崇祯庚辰进士，官“翰林院检讨。”

张家玉《大易纂义》。〈未见〉

字元子，东筦人。崇祯癸未进士，改庶吉士。死于难。

易道暹《易传》。〈佚〉

《三楚文献录》：“字曦侯，黄冈人，家居教授。崇祯乙亥，贼从西陵来入永宁乡，被缚不屈，遂见杀。著《易传》，未行于世。” 。